**Anexa nr. 1**

**la Hotărîrea Guvernului nr.1006**

**din10decembrie 2014**

**STRATEGIA NAŢIONALĂ**

**DE DEZVOLTARE A SECTORULUI DE TINERET 2020**

**INTRODUCERE**

Strategia naţională de dezvoltare a sectorului de tineret2020(încontinuare – Strategie) estealtreileadocumentstrategicpeţarăîndomeniultineretului. Elaborarea Strategiei derivă din contextul reformelor inițiate în Strategia națională pentru tineret pe anii 2009-2013 și acțiunile lansate în documentelesectorialecesîntparteaStrategieinaţionalede dezvoltare „Moldova 2020”şiseghideazădeprincipiile,obiectiveleşidomeniilemenţionateînRezoluţiaConsiliului Uniunii Europenedin 27 noiembrie2009 privindcadrul reînnoitpentrucooperareaeuropeanăîndomeniul tineretului (2010-2018). Strategiatrasează direcţiileprioritarede dezvoltareasectoruluidetineretpentruurmătorii șaseanişidefineşteunplanspecificdeacţiuni.

Pentru elaborareaStrategieiaufostrealizatecercetărispecificecevizeazătineriişidomeniultineretului, aufostdesfăşurateconsultăripublicecutinerii,specialiştiidetineretşicu Grupuldereferinţă, compusdinreprezentanţiai instituțiilor publiceşiaisocietăţiicivile. Totodată, o serie de documente importante au constituit o sursă valoroasă pentru elaborarea Strategiei: Raportul de evaluare a Strategiei naționale pentru tineret 2009-2013, Raportul Keystone-Moldova „Opinia tinerilor față de politica de tineret”, precum şi alte documente intersectoriale de politici publice care îi vizează pe tineri direct sau indirect.Deasemenea,au fostorganizateaudieri publiceîntreiregiunialeţării (Nord, Sud, Centru). În urma cercetărilor specifice, chiar dacă în ultimii ani au fost lansate reforme importante în sectorul public pentru a accelera creșterea economică, a fortifica serviciile de stat și a promova drepturile sociale, s-a constatat că situația tinerilor, îndeosebi a celor din localitățile rurale, a rămas aproape neschimbată. Tinerii, în general, sînt cel mai numeros grup social și foarte sensibil la schimbările politice, economice și sociale ale ţării. De asemenea, aceștia sînt foarte diferiţi, cu diverse probleme și necesităţi, opinii și valori. Ei reprezintă o categorie de populație extrem de mobilă, fiind implicaţi semnificativ atît în migrația internă (rural-urban, orașe mici-orașe mari), cît și în migrația externă. Mediul urban este mai atractiv pentru tineri, deoarece aici au posibilitatea să-și continue studiile, să se angajeze în cîmpul muncii, să-și petreacă eficient timpul liber etc. În mediul rural, oportunitățile de angajare și/sau afirmare sînt esențial reduse, iar infrastructura și serviciile – slab dezvoltate.

Strategia naţională de dezvoltare a sectorului de tineret2020prevedeimplicarea directăatinerilor,a lucrătorilor, a organizaţiilordetineretşia altor actorideimediatătangenţă înviaţapolitică,economică, socială şiculturală aţării, crearea condițiilor adecvate pentru a le asigura tinerilor oportunități egale: accesul la informare și servicii de calitate în educație, sănătate și petrecerea timpului liber. Aceasta le va permite tinerilor să-și dezvolte cunoștințele și competențele în vederea integrării depline, implicării active în toate aspectele vieții. Dezvoltarea sectorului de tineret, precum și a structurilor de tineret și a organizațiilor/instituțiilor ce oferă programe și servicii acestora trebuie să devină o prioritate a statului,care urmează să adopte şi să implementeze politici efective ce vizează toate categoriile de tineri. Totodată, este importantă cooperarea intersectorială cu alte ministere, instituţii publice şi societatea civilă pentru a soluţionaproblemele existente şi pentru a îmbunătăţi situaţia tinerilor.

În acest context, se conturează necesitatea urgentă de a dezvolta instrumente şi mecanisme instituţionale care ar determina creşterea gradului de participare a tinerilor la viaţa comunităţii şi ar stimula, prin intermediul structurilor locale de tineret, activismul civic. Mai mult ca niciodată, tinerii din grupurile cu oportunităţi reduse trebuie să fie activ implicaţi, împreună cu semenii lor, în procesul de luare a deciziilor la toate nivelurile şi în activităţile din comunitate.

În contextul prezentei Strategii sînt vizaţi următorii beneficiari:

1. toți tinerii conform vîrstei prevăzute de Legea cu privire la tineret, inclusiv cei cu oportunități reduse;
2. familiile tinere;
3. specialiștii şi lucrătorii de tineret;
4. instituțiile publice centrale și locale care lucrează cu tinerii;
5. organizațiile neguvernamentale de tineret;
6. centrele de tineri și centrele comunitare multifuncționale care oferă servicii tinerilor;
7. centrele de sănătate prietenoase tinerilor;
8. consiliile locale ale tinerilor;
9. tinerii și asociațiile de tineret din diasporă etc.

## Principiile de bază ale prezentei Strategii sînt următoarele:

1. *egalitatea în drepturi* – fiecare tînăr are drepturi egale la oportunităţi la accesarea informaţiei de ordin public, la dezvoltarea personală, studii, la angajarea în cîmpul muncii conform calificării, la adoptareapropriilor decizii, la exprimarea propriilor opinii, la accesarea variatelor servicii, inclusiv a celor de sănătate etc.;
2. *nediscriminarea şi egalitatea de şanse* – tratamentul egal şi nediscriminatoriu al tinerilor în baza criteriului de rasă, etnie, sex, gender, opinie, dezabilitate, origine socială, apartenenţă religioasă și a altor criterii similare;
3. *participarea* – implicarea coordonată a tinerilor, a autorităţilor administrației publice şi societăţii civile în procesul decizional de soluţionare a problemelor din sectorul de tineret;
4. *autonomia structurilor de tineret* – structurile de tineret sînt autonome în procesele decizionale şi practicile dezvoltate;
5. *cooperarea intersectorială* – sprijinirea şi dezvoltarea activităților pentru tineret reprezintă acţiunile intersectoriale, a căror realizare presupune implicarea tuturor instituţiilor de stat şi a societăţii civile cu obiective similare pe segmentul de tineret;
6. *parteneriatul* – colaborarea şi acţiunile de coordonare între tineri, instituţiile de stat, mediul academic şi societatea civilă prin stabilirea de parteneriate constructive şi efective;
7. *imparţialitatea* – toţi actorii implicaţi în implementarea, monitorizarea şi evaluarea Strategiei sînt trataţi în mod egal şi imparţial;
8. *transparenţa* – instituţiile implementatoare a Strategiei au un grad sporit de deschidere faţă de beneficiari şi publicul larg, furnizînd informații privind procesul de luare a deciziilor, de implementare și rezultatele acestora.

Implementarea Strategiei va consolida sectorul de tineret, va majora impactul acestuia în viața socială a țării, ceea ce va contribui la dezvoltarea educației, culturii, la crearea locurilor de muncă și la creșterea calității vieții tinerilor.

**SITUAȚIA GENERALĂ A TINERILOR**

**DIN REPUBLICA MOLDOVA**

***Cifre și realități***

Populația totală a Republicii Moldova constituia 3 557 634 persoane la 1 ianuarie 2014 (sau aproximativ 3,6 milioane de persoane), din care bărbați – 1 711 506 și femei – 18 476 128, ponderea populației din mediul rural (2 054 638) fiind mai mare decît cea din mediul urban (1 502 996). Fiecare al patrulea cetățean al Republicii Moldova este tînăr (15-29 de ani). În conformitate cu Legea cu privire la tineret, tinerii reprezintă persoanele cu vîrsta cuprinsă între 16 şi 30 de ani. Conform datelor Biroului Naţional de Statistică (BNS), tinerii (15-29 ani) din Republica Moldova reprezintau 25 la sută din populaţia stabilă la 1 ianuarie 2014. S-a constatat că generaţia tinerilor este în descreştere continuă, în mod special a categoriei de vîrstă 15-19 ani, ponderea căreia în numărul total al tinerilor s-a micşorat de la 31,8% (1 ianuarie 2009) pînă la 26,0% (1 ianuarie 2014). Numărul persoanelor cu vîrsta cuprinsăîntre 20-24 de ani, deasemenea, s-a redus – cu 48,5 mii persoane sau cu 2,3 puncte procentuale. Doar în cazul tinerilor cu vîrsta cuprinsă între 25 şi 29 de ani se atestă o creştere cu 8,2 puncte procentuale.

**Figură.***Structura populaţiei tinere pe grupe de vîrstă la 1ianuarie 2014*

În funcţie de mediile de reşedinţă, structura populaţiei tinere pe grupe de vîrstă relevă o preponderenţă a tinerilor cu vîrsta de 20-24 de ani în mediul rural (36,7%), iar a tinerilor din grupa cu vîrsta 25-29 de ani în mediul urban (47,7%). În ultimii 5 ani se remarcă o concentrare a tinerilor în mediul urban, în special a celor cu vîrsta de 25-29 de ani.

Tinerii reprezintă o categorie de populație foarte dinamică, fiind implicaţi atît în migrația internă (rural-urban, orașe mici-orașe mari), cît și în migrația externă. În Republica Moldova nu există mecanisme clare privind înregistrarea mobilității interne a populației, iar o bună parte din tineri locuiesc în mediul urban, avînd viză de reședință în mediul rural.

În ceea ce privește migrația externă a tinerilor, sînt identificate cîteva categorii:

1. *tineri plecați la studii în afara țării.* Ponderea acestora este dificil de estimat, însă se poate vorbi de cîteva zeci de mii (30-40 mii de tineri, potrivit estimărilor neoficiale bazate pe bursele oferite de țările-gazdă și a tinerilor înscriși la diferite universități din străinătate);
2. *tineri plecați la muncă peste hotare*. Circa 15 la sută din totalul tinerilor cu vîrsta de 15-29 de anisînt plecaţi peste hotare la lucru sau în căutare de lucru. Numărul estimativ al migranţilor de muncă în rîndul tinerilor constituie 135,5 mii, din care 78,2% sînt tineri de la sate, iar 73,8% ─bărbaţi. Dacă în mediul urban tinerii reprezintă 31,3% din numărul total de migranţi, atunci în mediul rural această pondere este semnificativ mai mare (44,5%).

Ţările în care lucrează cei mai mulţi tineri din Moldova nu se deosebesc de destinaţiile migranţilor care au depăşit vîrsta de 30 de ani: 72 la sută lucrează în Rusia şi 10 la sută în Italia, fără deosebiri semnificative în funcţie de mediul de reşedinţă din care provin tinerii, dar cu diferenţe importante în funcţie de sexe. Ponderea femeilor tinere care lucrează în Italia este de peste 3 ori mai mare decît cea a bărbaţilor (21,1% din totalul migranţilor-femei faţă de 6,0% din totalul migranţilor-bărbaţi), în timp ce Rusia este o destinaţie preferatămai mult de bărbaţi decît de femei (78,1% din totalul bărbaţilor faţă de 56,3% din cel al femeilor);

3) *tineri care au emigrat pentru trai permanent în țara gazdă*. În acest sens, mai mule țări (Canada, SUA, Rusia) au programe guvernamentale de imigrare atractive pentru tinerii din Republica Moldova. Ponderea acestora este, de asemenea, dificil de estimat, deoarece nu există un mecanism de cuantificare. De exemplu, doar în 2010 în Quebec (Canada) s-au stabilit în jur de 2 000 de persoane, marea majoritate fiind tineri. Republica Moldova ocupă locul 8 printre principalele țări de origine pentru imigranții din Canada.

***Educație***

Sistemul de învățămînt din Moldova se confruntă cu probleme atît în ceea ce privește calitatea studiilor, cît şi relevanța acestora pe piața muncii. Implicarea tinerilor în soluționarea acestor probleme este absolut necesară în contextul reformelor anunțate de către Guvern. Tinerii din Republica Moldova, după absolvirea ciclului gimnazial de studiu, care este obligatoriu, pot opta să-și continue studiile în ciclul liceal (466 de instituții), în instituțiile de învățămînt secundar profesional (67 de instituiții) ori în colegii (45 de instituții),iar după absolvirea ciclului liceal – se pot înscrie la instituțiile de învățămînt superior (32 de instituții). Studiile liceale sînt, în mare parte, gratuite, iar în celelalte instituții de învățămînt de stat sînt atît locuri cu finanţare de la bugetul de stat, cît și cu taxă. Majoritatea tinerilor însă, pentru a-și continua studiile, au nevoie de suportul financiar al părinților, inclusiv în cazul în care sînt bursieri, pentru acoperirea cheltuielilor curente. Însă continuarea studiilor este foarte dificilă pentru tinerii cu potențial din familiile social-vulnerabile.

În anul 2013, circa 25 mii de tineri au absolvit o instituţie de învăţămînt superior, din care: 17,7 mii (71,4%)au obţinut diploma de licenţă (71,4%), 6,3 mii (25,4%) – diploma de master şi 0,8 mii (3,2%) – diploma de studii superioare în domeniul medicină şi farmacie. Anual, peste 50 la sută din absolvenţi obţin calificări în domeniile educaţie, economie şi drept. Totuşi, comparativ cu anul 2010, ponderea tinerilor care au absolvit domeniile ştiinţe economice şi drept este în descreştere, dar s-a majorat ponderea celor care au optat pentru o specialitate din domeniul ştiinţe ale educaţiei. În ultimii ani remarcăm o cerere mai mare pentru inginerie şi activităţi inginereşti (+1,7 p.p.), arhitectură şi construcţii (+1,1 p.p.), cultură fizică şi sport (+0,8 p.p.), medicină (+0,8 p.p.) etc.

Nivelul de instruire obţinut de tineri variază în funcţie de vîrstă, iar pe măsura înaintării în vîrstă descreşte ponderea tinerilor care dispun de un nivel de studii scăzut şi creşte ponderea celor cu studii medii sau superioare. În anul 2013, din totalul tinerilor cu vîrsta de 20-24 ani, 42 la sută aveau studii medii, iar 32 la sută – studii superioare, pe cînd în grupul de vîrstă 25-29 ani predominaucei cu studii medii (62%) şicei cu un nivel scăzut de educaţie (22%).

Trei din zece tineri din Republica Moldova fac parte din categoria persoanelor active din punct de vedere economic (persoane ocupate și șomeri). Rata de ocupare a populației cu vîrsta de 15-29 de ani era în 2013 de 28%, iar față de cea a populaţiei în vîrstă apte de muncă (16-56/61 de ani)– de 46,3%. Rata șomajului în rîndul tinerilor a constituit 8,7%, fiind cu 3,6 p.p. mai mare față de rata șomajului printre populația generală (5,1%). Patru din zece șomeri sînt tineri. Cei mai dezavantajați pe piața muncii sînt tinerii din categoria de vîrstă 15-24 de ani, rata șomajului în rîndul acestora în 2013 reprezenta 12,2%. Deseori, tinerii cu studii superioare și pregătire profesională nu-și pot găsi un loc de muncă din cauza lipsei experienței , doar 22% din tineri și-au găsit un loc de muncă imediat după finalizarea studiilor,mai bine de o pătrime au renunţat la primul loc de muncă în primul an de angajare din cauza salariilor mici, iar 17,7% din tineri au plecat la muncă peste hotarele ţării.

***Sănătate***

Starea de sănătate a tinerilor este afectată de mai mulţi factori, cei mai importanţii fiind stilul de viaţă şi condiţiile în care trăiesc, învaţă sau muncesc. Problemele de sănătate determinate de nutriţie, consumul de tutun, droguri sau alcool apar adesea la vîrste fragede, însă adoptarea unui stil de viată sănătos poate preveni apariţia unor boli cronice.

În general, 75% din tineri îşi apreciază starea de sănătate ca fiind una bună sau foarte bună şi doar fiecare al cincilea – satisfăcătoare. Perceperea pozitivă a stării de sănătate se reduce odată cu înaintarea în vîrstă: de la 77,2% în cazul tinerilor în vîrstă de 15-19 ani pînă la 71,9% pentru cei cu vîrsta de 25-29 ani. Totodată, comparativ cu anul 2008, ponderea tinerilor cu starea de sănătate pozitivă a crescut cu 2,5 p.p.

Ca parte a Strategiei naționale a sănătății reproducerii și a eforturilor multilaterale de a răspunde mai eficient la nevoile tinerilor, Guvernul Republicii Moldova a elaborat o strategie de extindere a centrelor de sănătate prietenoase tinerilor în întreaga țară și de integrarea serviciilor de sănătate prietenoase tinerilor în sistemul național de sănătate.Deși anumite aspecte ale modului de viață sănătos, în special educația reproductivă, sînt incluse în curricula de biologie, educație civică, educație fizică etc., exhaustivitatea și calitatea informațiilor, precum şi nivelul scăzut de pregătire a cadrelor didactice cu privire la aceasta rămîn probleme actuale. Avînd în vedere că aproape fiecare al treilea adolescent cu vîrsta de 10-19 ani locuieşte fără un părinte și fiecare al zecelea adolescent locuieşte fără ambii părinți, educația sexuală în școli devine un factor important în asigurarea sănătății şi dezvoltăriiadecvate a tinerilor.

Tinerii sînt unul dintre grupurile-ţintă supuse riscurilor asociate cu HIV/SIDA. Incidenţa cazurilor de infecţie cu HIV în ultimii ani s-a redus în rîndul tinerilor cu circa 9% comparativ cu anul 2008. Datele privind incidenţa infecţiei cu HIV în rîndul tinerilor din grupa de vîrstă 15-29 de ani denotă că fiecare al doilea tînăr are 25-29 ani, după care urmează grupa de vîrstă 20-24 ani (36,8%). Astfel, rata incidenţei creşte pe măsura înaintării în vîrstă de la 7 cazuri la 100 mii de tineri în vîrstă de 15-19 ani pînă la 28 de cazuri la 100 mii de tineri cu vîrsta de 25-29 ani.

În ultimii ani se înregistrează o uşoară creştere a numărului de naşteri, unul dintre factori fiind structura favorabilă a populaţiei pe vîrste, în mod special majorarea numărului de femei cu vîrstă de 20-29 ani. În anul 2013, rata totală de fertilitate a constituit 124 de copii la 100 de femei de vîrstă fertilă. Din totalul nou-născuţilor, circa 74 la sută sînt de la mame în vîrstă de pînă la 30 ani. Din punctul de vedere al stării civile, în anul 2013 numărul copiilor născuţi de mame tinere în afara căsătoriei a fost de 6 312 (22,4%) din numărul total al născuţilor-vii de mame cu vîrsta de 15-29 de ani.

***Timpul liber***

Timpul liber pentru tineri,dar mai ales modul de petrecere a acestuia, reprezintă o problemă stringentă. Oferta de servicii și facilități destinate timpului liber este, pe de o parte, redusă și puțin diversificată în mediul rural și, pe de altă parte, costisitoare pentru cei din mediul urban. Totodată, provocările pentru tineri sînt foarte mari, în condițiile în care instituția familiei este afectată de migrația părinților, divorțuri, iar controlul social din partea comunității s-a diminuat semnificativ. Astfel, în rîndul tinerilor sînt răspîndite comportamente riscante: abuzul de alcool, consumul de droguri, relații sexuale neprotejate la vîrste fragede, comiterea infracțiunilor etc. Efectele negative ale acestor comportamente antisociale produc un impact de durată atît la nivel personal, cît și al societății în general. În era tehnologiilor informaționale, accesul la aceste resurse reprezintă o prioritate pentru tineri. Au computer acasă 84% din tinerii cu vîrsta de 18-29 de ani, iar 82% din aceștia au acces la internet. Șase din zece tineri au declarat că internetul este una dintre cele mai importante surse de informare pentru ei.

***Serviciile pentru tineri***

Datorită tranziţiei la un sistem administrativ democratic, necesitatea serviciilor de tineret a impulsionat mai mulţi constituenți din Republica Moldova să contribuie la elaborarea conceptului de funcționare a centrelor de tineret. Acest concept a fost aplicat pentru prima dată în anul 2003prin creareaprimelor centre-pilot. Inițial au fost promovate două tipuri de centre, care se deosebeau după serviciile prestate: centrele de resurse și informare, care ofereau tinerilor oportunități de informare și participare, și centrele de informare și sănătate (centre de sănătate pentru tineri), axate pe sănătatea tinerilor și prevenirea comportamentelor riscante. Evoluția acestor centre pe parcursul unui deceniu a relevat unele aspecte de funcționare a acestora și, desigur, a evidențiatunele necesități și oportunități de dezvoltare.

 Primul grup de centre, care au fost concepute doar ca servicii de informare și participare, a evoluat cel mai mult, dezvoltînd o gamă diversă de servicii pentru tineri. Cu suportul Fondului Națiunilor Unite pentru Copii (UNICEF) și Fondului de Investiții Sociale din Moldova (FISM), începînd cu anul 2003, în municipiul Chișinău au fost create Centrul național de resurse pentru tineri, Centrul național de resurse al lucrătorilor de tineret, Centrul media pentru tineri, Centrul video pentru tineri, iar la nivel regional – centre regionale de resurse pentru tineri în Soroca, Basarabeasca, Biești, Ungheni, Bălți, Comrat și Fălești, precum şi în Criuleni, Orhei, Edineț, Leova, Sîngerei, Dubăsari, Alexăndreni, care activează ca instituții publice finanțatede autoritățile administrației publice. Deși în cadrul Proiectului „Abilitatea socioeconomică a tineretului” (PASET) s-au înregistrat inițiative de dezvoltare amai mult de 40 de centre similare, nu doar la nivel raional și național, ci și la nivel comunitar, din cauza lipsei unui mecanism viabil de susținere financiară din partea autorităților, acestea nu au fost susținute. Există doar cîteva centre care au fost instituționalizate și sînt active în prezent la nivel de comunitate (de exemplu, Centrul din satul Copanca, raionul Căușeni,și din satul Cremenciug, raionul Soroca).

Astfel, doar centrele de tip raional și cele din subordinea autorităților administrației publice ale orașelor au reușit să se mențină, unele dintre ele înregistrînd progrese semnificative în diversificarea și extinderea teritorială a serviciilor. Acordarea unui suport financiar minim necesar din partea autorităților a reprezentat un factor de bază pentru menținerea și dezvoltarea acestora.

Centrele create, avînd în proporție de 95% statut de instituție publică, nu au avut oportunități suficiente de a-și identifica resursele necesare din exterior. Majoritatea centrelor de tineret au fost fondate prin intermediul organizațiilor neguvernamentale, o parte dintre ele fiind apoi instituționalizate și luate sub tutela autorităților responsabile acum pentru acordarea suportului financiar necesar. Există totuși și centre care, create la inițiativa organizațiilor neguvernamentale, au rămas să fie administrate de acestea în continuare, beneficiind și de suportul autorităților administrației publice. Centrele create au dezvoltat o gamă diversă de servicii, care au depășit obiectivele planificate inițial. Serviciile acestora au cuprins domeniul instruirii nonformale, accesul la informaţie, participarea tinerilor, orientarea vocațională, formarea și integrarea profesională, timpul liber, sportul, voluntariatul, dezvoltarea inițiativelor de antreprenoriat, agrementul și schimbul de tineret.

Necesitatea unei structuri de asigurare cu suport metodologic a centrelor și lucrătorilor de tinereta determinat implicarea substanțială a statului la crearea Centrului Republican pentru Copii și Tineret „ARTICO”, care este bine dotat și permite desfășurarea activităților la nivel național și internațional. Din mai multe cauze, activităţile acestui centru au rămas concentrate în mare parte la nivelul municipiului Chișinău, iar centrul nu a reușit să devină o instituție-umbrelă pentru centrele create anterior. „ARTICO” oferă un număr mare de servicii pentru tineri și copii, dar mai puțin pentru lucrătorii de tineret. În acest mod, centrul şi-a promovat, neformal, un statut de casă municipală de creație pentru copii.

Al doilea grup, care a fost conceput pentru servicii de informare și sănătate,este reprezentat de centrele de sănătate prietenoase tinerilor, acestea avînd stabilitate financiară și fiind instituționalizate. Deși în sistemul de sănătate s-au înfăptuit reforme substanţiale, acesta încă nu răspunde în totalitate nevoilor stringente ale tinerilor. Serviciile de sănătate sînt orientate spre diagnostic şi tratament, dar nu şi spre evaluarea vulnerabilităţii, consiliere şi referire către alte servicii de care au nevoie tinerii. Inițial au fost deschise, cu sprijinul UNICEF, 12 centre de sănătate prietenoase tinerilor, însă acestea erau insuficiente pentru a acoperi necesitățile la nivel național. Începînd cu anul 2012, printr-un ordin al Ministerului Sănătății și cu suportul Agenției Elvețiene pentru Dezvoltare și Cooperare, au fost create centre de sănătate prietenoase tinerilor în toate raioanele țării, care beneficiază de finanțare din partea Companiei Naționale de Asigurări în Medicină. Însă aceste servicii de sănătate nu satisfac toate necesitățile tinerilor, constatîndu-se că adolescenţii mai vulnerabili nu solicită serviciile acestor centre de sănătate sau altor instituții din domeniu. În plus, centrele de sănătate nu au programe de identificare şi implicare activă a tinerilor din zonele rurale, din familiile sărace sau incomplete, a celor rămaşi fără supravegherea părinţilor sau a consumatorilor de droguri.

În cadrul proiectului „Oportunități mai bune pentru tineri și femei”, implementat de Programul Națiunilor Unite pentru Dezvoltare (PNUD), în perioada 2004-2011 au fost create, prin intermediul organizațiilor neguvernamentale și cu suportul autorităților publice locale, centre pentru reintegrarea socială a tinerilor în localitățile Ungheni, Edineț, Cărpineni, Soroca, Călărași și Telenești. Aceste centre au dezvoltat servicii de asistență socială, psihologică și psihopedagogică, de suport în obținerea asistenței juridice, în desfăşurarea activităților de dezvoltare a deprinderilor de viață independentă, în procesul de integrare socială și profesională a tinerilor. Specificul acestor centre constă în oferirea tinerilor din grupul de risc a serviciului de găzduire și protecție, care este absolut necesar în procesul de tranziție a acestora la o viață independentă. Centrele din Cărpineni, Ungheni, Telenești și Călărași au fost instituționalizate și sînt finanțate de către autoritățileadministraţiei publice, iar centrele din Soroca și Edineț au rămas în gestiunea organizațiilor neguvernamentale, care le asigură stabilitatea, cu suportul parțial din partea autorităților, inclusiv din antreprenoriatul social promovat de aceste organizații.

Fondul de Investiții Sociale a contribuit în perioada 2004-2011 (în cadrul a două proiecte implementate cu suportul SIDA și al Comisiei Europene) la constituirea centrelor comunitare multifuncționale, care prestează servicii pentru mai multe grupuri de beneficiari din comunitate: bătrîni, copii, mame singuratice, inclusiv tineri. Aceste centre reprezintă un complex de servicii integrate la nivel de comunitate şi dispun de o infrastructură dezvoltată, de condiții adecvate pentru a presta servicii diferitor grupuri de beneficiari. În unele centre au fost deschise săli de calculatoare, săli de dans și sport, săli pentru consiliere psihologică și de training. Majoritatea centrelor dispun de spații special amenajate pentru găzduire, care se oferă, în caz de necesitate, tinerilor din categoria de risc. Au fost create în total 38 de centre comunitare multifuncționale, care au statut de instituție publică și se află în gestiunea autorităților administrației publice locale de nivelul întîi și al doilea. Deoarece acest tip decentre reprezintă conceptual un complex de resurse și servicii pentru întreaga comunitate, se consideră instituții cu servicii pur sociale. Astfel, ele pot fi descrise în funcţie de grupul de beneficiari deserviți și de tipologia serviciilor oferite. Centrele comunitare din comunitate au un rol special, oferind tinerilor servicii de informare, educație nonformală, agrement, sport, consiliere și integrare profesională.

Toate centrele create în Moldova au contribuit la dezvoltarea unei rețele de servicii pentru tineri care, potrivit conceptului inițial, sînt definite ca „servicii prietenoase tinerilor”. Aceste servicii se bazeză pe drepturile tinerilor și pe responsabilitatea prestatorilor de a promova participarea și dezvoltarea tinerilor, de a acorda servicii de calitate conform necesităților. În încercarea de unificare a acestor servicii pentru tineri într-o rețea, la inițiativa mai multor organizații și instituții din domeniu, a fost promovat conceptul de „prestator de servicii prietenoase tinerilor”. Spre finele anului 2012, în Republica Moldova a apărut necesitatea analizei și soluționării cît mai rapide a problemelor cu care se confruntă prestatorii de servicii pentru tineret. Pe agenda dezbaterilor au fost plasateca prioritare problemele privind modalitatea de funcționare a acestor servicii, forma și metodologia de suport financiar acordat din bugetul public și, desigur, eficiența utilizării acestui suport.

La 13 septembrie 2013, în municipiul Chișinău, 21 de prestatori de servicii prietenoase tinerilor din Republica Moldova s-au asociat într-o rețea națională de profilîn scopul de a reprezenta interesele acestui sector în fața diferitor structuri ale autorităților administrației publice, inclusiv a sectorului neguvernamental. Rețeaua națională a prestatorilor de servicii prietenoase tinerilor și-a elaborat și aprobat o Strategie de dezvoltare și comunicare pentru perioada 2014-2020. Secretariatul rețelei este deţinut de Centrul de Resurse pentru Tineret „Dacia” din orașul Soroca.

Atenția deosebită acordată prestatorilor de servicii pentru tineret se datorează mai multor instituții și inițiative care, promovînd un scop comun, au definit aceste probleme la diferite niveluri. Primii care au sesizat multiplele obstacole, insuficienţa de resurse şi suport metodologic au fost înșişi prestatorii de servicii pentru tineri. Deosebindu-se prin forma organizatorică, nivelul de prestație și prin specificul serviciilor oferite tinerilor, aceştia au constatat faptul că rolul lor se reflectă foarte puţin în politicile publice, actele normative și legislative.

Noile provocări (elaborarea unei noi concepții asupra Legii cu privire la tineret, a standardelor pentru serviciile prietenoase tinerilor furnizate de instituții publice, instituții necomerciale și asociații obștești, aplicarea Legii cu privire la voluntariat în cadrul centrelor de tineret, elaborarea mecanismului de finanțare din bugetul public, racordarea serviciilor de tineret la Strategianaţională de descentralizare pe anii 2012-2015 şi la Planul de acţiuni privind implementarea acesteia, inclusiv rolul prestatorilor de servicii de tineret în Strategia națională de tineret) confirmă necesitatea dezvoltării pe interior a rețelei naționale a prestatorilor de servicii prietenoase tinerilor.

O altă perspectivă de dezvoltare a rețelei ține de comunicarea cu factorii de decizie, care au la dispoziție cel mai rapid, reprezentativ și eficient instrument de consultare a deciziilor ce vizează sectorul de tineret. Și, nu în ultimul rînd, membrii rețelei au șansa să se implice și la nivel internațional pentru a cunoaşte bunele practici din străinătate și pentru a se implica în elaborarea de strategii și politici din acest sector.

 Această oportunitate poate fi valorificată doar avînd o capacitate instituțională corespunzătoare, care ar asigura interesul tuturor membrilor pentru deciziile luate, transparența maximă în activitate, inclusiv o viziune clară reflectată în strategiile interne și în planurile de activitate. Rețeaua respectivă este una teritorial-reprezentativă, acoperind, practic, toate raioanele ţării, iar acest indicator îi oferă valoare adăugată în formarea opiniei publice în domeniul politicilor de tineret, educație etc.

## Strategiile raionale de tineret

În rezultatul unei analize a strategiilor raionale de tineret a fost efectuată prioritizarea problemelor identificate de către tineri, precum şi a direcțiilor strategice.

Gradul scăzut de implicare și participare a tinerilor reprezintă o problemă semnificativă. Această categorie de tineri pasivi este supusă riscului de eșec pe piața muncii, șomajului, excluziunii sociale și migrației.

Accesul inegal la oportunități accentuează factorul discriminării tinerilor, fiind invocate societatea coruptă, accesul scăzut la serviciile sociale, excluziune financiară, sănătate precară.

Informarea tinerilor este percepută de ei ca o premisă-cheie pentru facilitarea accesului lor la oportunități civice și sociale. În ciuda existenței mai multor structuri, canale și rețele de informare, un număr important de tineri din raioanele țării au invocat lipsa accesului la informație pentru a participa la viața democratică. Lipsa de încredere în instituțiile de stat și în partidele politicesînt invocate de tineri drept două motive esențiale ale apatiei și gradului scăzut de participare la viața politică și socială. În acest context, rolul lucrătorului de tineret este subestimat de către stat, fapt care, conform constatărilor, diminuează posibilitatea acestuia de a realiza activități sociale, de a organiza educaţia extrașcolară și participarea tinerilor la acţiuni de voluntariat. De aici rezultă necesitatea punerii în discuție a căilor prin care munca acestora ar putea contribui la realizarea direcțiilor prioritare urmărite, precum și a asigurarea instruirii specifice lucrătorului de tineret.

Cele mai stringente probleme care îi vizează în mod direct au fost identificate şi formulate de către tineri, după cum urmează:

1. gradul scăzut de participare şi indiferenţa tinerilor;
2. situația economică precară;
3. accesul limitat la educație și instruire;
4. parteneriatele slab dezvoltate dintre tineri și instituțiile publice;
5. migrația sporită a tinerilor;
6. societatea coruptă;
7. pasivitatea ONG-urilor;
8. politici de stat ineficiente;
9. capacități instituționale şi financiare insuficiente în domeniul tineretului;
10. discriminarea tinerilor;
11. nivelul scăzut de informare a tinerilor;
12. implicarea redusă a tinerilor la viața politică și socioeconomică;
13. conflictele sociale care afectează tinerii;
14. politicile educaționale ineficiente;
15. instabilitatea politică;
16. accesul limitat al tinerilor la programe socioculturale;
17. pregătirea vocațională ineficientă.

Se impune desfăşurarea unui dialog social și dezvoltarea parteneriatelor dintre autoritățile publice locale și partenerii locali, asigurarea pe deplin a drepturilor omului şi încurajarea angajării lor în această direcţie, facilitarea accesului tinerilor la servicii de informare şi consiliere, la educaţie, formare profesională şi la piaţa muncii, mai ales prin promovarea şi recunoaşterea educaţiei/învăţării nonformale. Adoptînd o abordare intersectorială, prioritizarea urmăreşte să capaciteze tinerii ca răspuns la provocările actuale. Pe baza unei analize, la nivel de 10 raioane, au fost identificate cele mai importante provocări: educaţia, participarea, angajarea, incluziunea socială şi sănătatea.

##

## Drepturile tinerilor

Drepturile tinerilor în baza Drepturilor fundamentale ale omului se regăsesc în majoritatea tratatelor internaţionale şi regionale în domeniul drepturilor omului la care Republica Moldova a aderat. Cele mai relevante politici în acest context sînt: Carta Albă a Tineretului, Pactul European pentru Tineret, Carta revizuită privind participarea tinerilor în viaţa comunităţii la nivel local şi regional. Acestea, la rîndul lor, au fost transpuse la nivel local în legislaţia naţională pentru tineret şi în alte documente de politici pentru tineri. Astfel, tinerii din Republica Moldova beneficiază de drepturile şi libertăţile consfinţite în următoarele acte legislative şi normative:

1. Constituţia Republicii Moldova;
2. Legea nr. 279-XIV din 11 februarie 1999 cu privire la tineret;
3. Hotărîrea Guvernului nr. 664 din 3 iunie 2008 „Cu privire la Programulnaţional de abilitare economică a tinerilor”;
4. Hotărîrea Guvernului nr. 1259 din 12 noiembrie 2008 „Cu privire la asigurarea cu locuinţă gratuită a tinerilor specialişti cu studii superioare şi postuniversitare de rezidenţiat, repartizaţi şi angajaţi în cîmpul muncii în instituţiile publice (bugetare) din sate (comune)”;
5. Hotărîrea Guvernului nr. 605 din 31 mai 2007 „Pentru aprobarea Strategiei naţionale privind politicile de ocupare a forţei de muncă pe anii 2007-2015”;
6. Hotărîrea Guvernului nr. 1171 din 8 noiembrie 2005 „Cu privire la aprobarea Regulamentului Fondului pentru susţinerea cadrelor didactice tinere din mediul rural”;
7. Hotărîrea Guvernului nr. 1345 din 30 noiembrie 2007 „Cu privire la acordarea facilităţilor tinerilor specialişti cu studii medicale şi farmaceutice”

Tinerii din Republica Moldova împreună cu copiii, femeile, persoanele cu dizabilităţi, persoanele în etate şi persoanele de etnie romă fac parte din segmentele cele mai vulnerabile în faţa fenomenului sărăciei şi excluziunii sociale.

Legea cu privire la tineret şi celelalte acte legislative în domeniu prevăd numeroase drepturi şi facilităţi pentru tineri, însă doar 8,1% din tineri îşi cunosc pe deplin drepturile, 44,6% cunosc drepturile de bază, 38,9% sînt informaţi parţial în domeniul legislaţiei pentru tineri, 35,6% nu sînt informaţi în acest sens şi 8,1% nu sînt informaţi deloc despre drepturile lor. Majoritatea tinerilor consideră că drepturile lor sînt parţial respectate şi că sînt afectaţi de fenomenul discriminării. Cel mai des sînt încălcate drepturile ce se referă la susţinerea familiilor tinere, la promovarea tinerelor talente, la muncă, la susţinerea de către stat a asociaţiilor obşteşti, a participării la activităţi internaţionale, accesul la justiţie. În linii generale, circa 30,3% din tineri consideră că sînt discriminaţi, în special, la angajarea în cîmpul muncii, la luarea deciziilor la nivel de comunitate şi în instituţiile de învăţămînt.La momentul angajării în cîmpul muncii,tinerilor li se solicită experienţă, iar femeilor tinere li se refuză angajarea pe motiv că ar putea pleca în concediu de maternitate sau de îngrijire a copilului.

În Republica Moldova se conturează cîteva categorii de tineri dezavantajaţi în raport cu semenii lor în ceea ce priveşte garantarea şi respectarea drepturilor civile şi politice, sociale, economice şi culturale. Aceste dezavantaje sînt consecinţe atît ale situaţiei politico-economice precare, cît şi ale stereotipurilor existente în societate precum că aceşti tineri ar fi diferiţi. Printre categoriile de tineri dezavantajaţi şi cel mai des afectaţi de fenomenul de marginalizare şi discriminare sînt tinerii cu dizabilităţi (77,2%), tinerii infectaţi cu HIV (47,6%), tinerii cu antecedente penale (43,4%), femeile tinere însărcinate (23,1%), tinerii ce fac parte din minorităţile naţionale (22,8%), femeile tinere (16,9%) şi alte categorii de tineri (într-o măsură mai mică).

O mare parte din tineri consideră că cel mai des sînt încălcate drepturile de către organele de drept, fapt ce derivă şi din nivelul de credibilitate scăzut faţă de aceste instituţii ale statului. Funcţionarii publici,de asemenea, sînt enumeraţi printre cei care încalcă drepturile tinerilor.

Indiferent de situaţia economică, politică şi socială din ţară, politicile naţionale, inclusiv cele de tineret din Republica Moldova, necesită atît o abordare incluzivă, egală şi de abilitare a tuturor grupurilor şi categoriilor de tineri din societate, însoţite de garanţii exprese împotriva excluderii şi discriminării, cît şi stabilirea unor mecanisme clare şi accesibile de recurs şi responsabilizare.

În cadrul fiecărei direcţii prioritare a Strategiei vor fi abordate drepturile tinerilor prin prisma drepturilor omului, astfel încît să includă acţiuni concrete de durată medie şi lungă orientate spre incluziunea socială, economică, politică şi culturală a categoriilor de tineri cu oportunităţi reduse care, la rîndul lor, sînt deţinători de drepturi şi obligaţii egale la fel ca toţi tinerii din societatea noastră.

##

***Politicile naţionale pe segmentul tineret***

La nivel național există mai multe politici publice care vizează tinerii, inclusiv cei din grupurile cu posibilităţi reduse. În Strategia națională de dezvoltare „Moldova 2020” tinerii sînt prezentați ca beneficiari prin prisma studiilor relevante pentru carieră (prioritatea I), ținînd cont de șomajul în rîndul tinerilor și nivelul pregătirii acestora în sistemul educațional pentru a se integra pe piața muncii. Astfel, statul își propune racordarea sistemului educaţional la cerinţele pieţei forţei de muncă în scopul sporirii productivităţii forţei de muncă şi majorării ratei de ocupare în economie. Mai mult decît atît, Ministerul Educației a elaborat un document sectorial – Strategia de dezvoltare a educaţiei pentru anii 2014-2020 „Educația-2020” – care prevede dezvoltarea sistemului educațional prin prisma accesului, relevanței, calității și utilizării TIC, ai căror beneficiari sînt tinerii, trataţi ca parte a sistemului formal de educație. La nivelul educației nonformale, Ministerul Educației a propus Concepția de validare a educației nonformale, aprobată prin Hotărîrea Guvernului nr. 97 din 1 februarie 2013 „Cu privire la aprobarea Strategiei de dezvoltare a învățămîntului vocațional/tehnic pe anii 2013-2020”, informarearealizîndu-se prin prisma educației nonformale în sectorul de tineret.

Aceste politici sînt necesare pentru a analiza fenomenul șomajului în rîndul tinerilor. Astfel, Ministerul Muncii, Protecției Sociale și Familiei a elaborat Strategia națională privind politicile de ocuparea forței de muncă pe anii 2007-2015. Scopul propus în această strategie urmează a fi realizat prin majorarea numărului de locuri de muncă, îmbunătăţirea calităţii şi creşterea productivităţii muncii, precum și prin consolidarea coeziunii şi incluziunii sociale. Politicile de ocupare vor contribui la combaterea efectelor şomajului structural, la încurajarea participării forţei de muncă, inclusiv a tinerilor, şi la sporirea eficienţei politicilor de integrare şi reintegrare pe piaţa muncii prin aplicarea unui set de măsuri stimulatorii.

Accesul tinerilor la serviciile de sănătate reproductivă și de educație sexuală sînt reglementate prin Legea nr.138 din 15 iunie 2012 cu privire la sănătatea reproducerii,care prevede căeducaţia sexuală este obligatorie, iar pregătirea pentru viaţa de familie trebuie să se efectueze în instituţii de învăţămînt şi în alte instituţii în care se află adolescenţi sau tineri, inclusiv cu nevoi speciale, conform unor programe special elaborate, care fac parte din curricula obligatorie a instituţiilor de învăţămînt, ţinîndu-se seama de vîrstă, sex şi particularităţile de dezvoltare psihosexuală.

La elaborarea Strategiei s-a ținut cont de prevederile art.125 din Acordul de Asociere a Republicii Moldova la Uniunea Europeană. Acordul menționat prevede consolidarea cooperării în domeniul politicii cu privire la tineret și al educației nonformale pentru tineri și pentru lucrătorii de tineret, precum și facilitarea participării active a tuturor tinerilor în societate. Totodată, susține mobilitatea tinerilor și lucrătorilor de tineret ca mijloc de promovare a dialogului intercultural și de acumulare a cunoștințelor, deprinderilor și competențelor în afara sistemelor educaționale formale, inclusiv prin voluntariat, și promovarea cooperării dintre organizațiile de tineret pentru susținerea societății civile.

Un alt document pe care s-a bazat elaborarea prezentei Strategii în mod transversal (la toate nivelurile) a fost Strategia sectorială de descentralizare în domeniul tineret și sport, precum și Strategia națională de descentralizare și Planul de acțiuni privind implementarea acesteia pentru anii 2012-2015. Aceastea au drept scop asigurarea unei administraţii publice locale care să funcţioneze democratic şi autonom, să aibă capacitatea şi resursele necesare pentru a furniza servicii publice conform necesităţilor şi cerinţelor beneficiarilor, în condiţii de eficienţă, eficacitate, echitate, inclusiv din perspectiva drepturilor grupurilor cu posibilităţi reduse, precum şi disciplină financiară. Documentul este util prin viziunile asupra serviciilor de tineret la nivel local și a rolului centrelor de tineret.

##  Politicile de tineret în contextul Uniunii Europene

Uniunea Europeană dispune de un set de politici şi strategii ce vizează tinerii.Aceste politici promovează integrarea tinerilor atît din punct de vedere social, cît şi din punct de vedere economic, precum și realizarea personală a tinerilor, coeziunea socială şi cetăţenia activă. Totodată, tinerii europeni se confruntă cu un şir de provocări: precum şomajul, accesul limitat la educaţie sau formare, sărăcia, nivelul scăzut de participare şi de reprezentare a tinerilor în procesul democratic, precum şi cu diferite probleme de sănătate. Prin urmare, a fost conceput un [cadru reînnoit pentru cooperarea europeană în domeniul tineretului](http://europa.eu/legislation_summaries/education_training_youth/youth/c11059_ro.htm), în scopul de a le oferi tinerilor din Europa oportunităţi mai bune.

În contextul cooperării europene în domeniul tineretului, prezenta Strategie seghideazădeprincipiile,obiectiveleşidomeniilemenţionateînRezoluţiaConsiliului Uniunii Europenedin 27 noiembrie2009 privindcadrul reînnoitpentrucooperareaeuropeanăîndomeniul tineretului (2010-2018) și stabilește două obiective importante pînă în anul 2018:

1) crearea unui număr mai mare de oportunități egale pentru toți tinerii în educație și pe piața forței de muncă; şi

2) promovarea cetățeniei active, a incluziunii sociale și a solidarității în rîndul tuturor tinerilor.

Domeniile prioritare de intervenţie cu referinţă la tineri sînt: educație și formare, ocuparea forței de muncă și antreprenoriat, sănătate și bunăstare, participare, activitățile de voluntariat, incluziunea socială, tineretul în lume, creativitate și cultură.

În contextul politicii de aderare la Uniunea Europeană, al prevederilor Acordului de Asociere cu Uniunea Europeană și al Planului de acțiuni pentru implementarea acestuia, politicile naţionale în domeniul tineretului sînt în proces de adaptare la politicile europene de tineret. Astfel, tinerii din Moldova au posibilitatea de a accesa o serie de programe de mobilitate şi de a realiza schimburi de experiență în mediul european ca „Erasmus plus”, „Erasmus pentru toţi”, „FP7”, „Marie Skłodowska-Curie Actions”, „CEEPUS” etc.

**SCOPUL, PRIORITĂȚILE, OBIECTIVELE GENERALE**

**ȘI SPECIFICE ALE STRATEGIEI**

## Scopul

Scopul Strategiei este de a dezvolta şi de a consolida sectorul de tineret pe parcursul următorilor șase ani, contribuind astfel la crearea unui mediu adecvat pentru a asigura evoluţia fiecărui tînăr în plan personal şi profesional, inclusiv a celor din grupurile cu posibilităţi reduse.

## Obiectivele generale

Pentru atingerea scopului propus au fost definite patru obiective generale:

1. creșterea nivelului de implicare a tinerilor în procesul de consolidare a democrației participative;
2. contribuirea la formarea cunoștințelor, abilităților, deprinderilor, atitudinilor și comportamentelor necesare pentru integrarea cît mai reușită a tinerilor în societate, inclusiv a celor din grupul cu oportunităţi reduse;
3. dezvoltarea oportunităților antreprenoriale și de angajare în rîndul tinerilor, în special al celor cu oportunități reduse;
4. dezvoltarea infrastructurii sectorului de tineret și a mecanismelor de suport în asigurarea calității lucrului de tineret.

***Viziunea strategică***

Sectorul de tineret este consolidat și recunoscut ca un domeniu important în dezvoltarea şi prosperarea Republicii Moldova, prin intermediul căruia se asigură valorificarea potenţialului maxim al tuturor tinerilor şi îmbunătăţirea calităţii vieţii lor.

Priorități strategice. Obiective și rezultate așteptate

În scopul atingerii viziunii strategice propuse, au fost identificate patru direcţii prioritare de intervenţie:

PRIORITATEA I. Participarea tinerilor

PRIORITATEA II. Serviciile pentru tineri

PRIORITATEA III. Oportunităţile economice pentru tineri

PRIORITATEA IV. Consolidarea sectorului de tineret.

Pentru fiecare prioritate strategică a fost efectuată analiza situaţiei existente şi argumentarea necesităţii respectivei priorităţi. În cadrul fiecărei priorităţi strategice au fost identificate şi formulate mai multe subpriorităţi care contribuie la realizarea per ansamblu a priorităţii propriu-zise. La rîndul său, fiecare subprioritate, prin prisma obiectivului specific stabilit, trebuie să fie atinsă în conformitate cu rezultatele în baza cărora sînt formulate activitățile care se regăsesc în Planul de acțiuni privind implementarea Strategiei.

**PRIORITATEA I. Participarea tinerilor**

Participarea tinerilor în toate sferele vieţii este caracteristică unei societăţi bazate pe valori precum democraţia, toleranţa şi prosperitatea. Doar prin participare şi implicare activă tinerii pot deveni parte a proceselor ce se produc în societate, dezvoltîndu-se ca cetăţeni responsabili şi capabili să facă faţă provocărilor vieţii. Republica Moldova garantează şi stimulează diverse forme de participare a tinerilor prin dezvoltarea unui cadru de politici publice pentru sectorul de tineret şi promovarea instrumentelor şi mecanismelor necesare implementării acestora.

Pe parcursul ultimilor ani a fost promovată crearea şi funcţionarea sistemului de co-management la toate nivelurile, bazat pe principiul de paritate. Acesta presupune reprezentarea egală a autorităţilor administraţiei publice şi a asociaţiilor de tineret în diferite organe comune de activitate. Astfel, în anul 2011 la nivel central a fost creată o structură consultativă – Comisia guvernamentală pentru politicile de tineret pe bază de paritate între reprezentanţii Guvernului şi ai sectorului neguvernamental de tineret.

Prin intermediul Consiliului Naţional pentru Participare, în calitate de organ consultativ, şi prin intermediul Grupului de lucru Politici Sociale, Educaţie şi Sănătate, organizaţiile de tineret au posibilitatea să participe la procesul de luare a deciziilor.

Odată cu adoptarea Legii voluntariatului în 2010, s-a înregistrat un nivel mai înalt de conştientizare a importanţei participării şi implicării directe a tinerilor în rezolvarea problemelor comunităţii în care locuiesc şi a societăţii în ansamblu. Totodată, pentru punerea în aplicare a prevederilor acestei legi este necesară fortificarea mecanismului de implementare a activităţii de voluntariat în rîndul tinerilor.

În calitate de forme de participare şi reprezentare a tinerilor la nivel local există organizaţii neguvernamentale de tineret şi structuri de co-management, precum:centrele de tineret, consiliile locale ale tinerilor(Consiliul local al tinerilor), reţeaua presei tinerilor, reţeaua educatorilor „De la egal la egal” în domeniul HIV/SIDA şi alte grupuri de iniţiativă locale. Misiunea acestora este de a asigura participarea activă a tinerilor la viaţa locală şi regională, în special în procesul de luare a deciziilor care îi vizează.

Astăzi prezenţa la nivel local a structurilor de co-management nu denotă nemijlocit implicarea maximă a tinerilor, astfel gradul de participare a tinerilor în Moldova fiind cotat la 11%.

 Chiar dacă este considerat a fi cel mai înalt grad de participare din cadrul ţărilor Parteneriatului Estic, acesta este totuşi insuficient, dacă este raportat la problemele şi necesităţile cu care se confruntă tinerii din Republica Moldova. Acest fapt este demonstrat atît de cele mai recente consultări cu tinerii şi specialiştii de tineret din diferite regiuni ale ţării, cît şi de rezultatele evaluării Strategiei de Tineret pentru anii 2009-2013.

Dacă în anul 2009 la nivel naţional activau 380 de consilii locale aletinerilor, organizate, după principiul geografic, în 20 de reţele regionale, atunci în perioada 2009-2013 se înregistrează o scădere considerabilă a numărului acestora şi un regres privind menţinerea şi extinderea reţelei consiliilor locale ale tinerilor, cu mici excepţii în 5 raioane în care acestea mai funcţionează. Mai multe cauze au condus la micşorarea numărului de consilii locale ale tinerilor. Printre acestea sînt lipsa unui regulament-cadru ce ar reglementa crearea şi funcţionarea consiliilor, suprapunerea de sarcini ale consiliilor cu alte structuri de co-management, lipsa de resurse financiare suficiente pentru buna lor funcţionare, lipsa unui mecanism de coordonare efectiv dintre structurile guvernamentale şi cele locale, lipsa unei reţele eficiente de suport pentru Consiliul local al tinerilor. Odată cu micşorarea numărului acestora a scăzut atît gradul de participare a tinerilor la procesul de luare a deciziilor la nivel local, cît şi implicarea lor activă în soluţionarea problemelor din comunitatea în care locuiesc.

 Astfel că se conturează necesitatea dezvoltării urgente a instrumentelor şi mecanismelor instituţionale care ar conduce la creşterea gradului de participare a tinerilor la viaţa comunităţii şi stimularea activismului civic prin intermediul structurilor locale de tineret. Mai mult ca niciodată, tinerii din grupurile cu oportunităţi reduse trebuie să fie activ implicaţi, împreună cu semenii lor, la procesul de luare a deciziilor la toate nivelurile şi la viaţa activă din comunitate.

Participarea tinerilor la viaţa politică este considerată foarte importantă de către 53,3% de tineri şi deloc importantă de doar 1,5%. Cu toate acestea, doar 47,9% din tineri consideră că se implică activ în viaţa politică a ţării, preponderent prin participare la vot, implicare la elaborarea politicilor de tineret şi la luarea deciziilor la nivel de comunitate. Totodată, conform celor mai recente consultări directe cu tinerii la diferite niveluri, se conturează tot mai mult dorinţa acestora de a-şi exercita dreptul la vot începînd cu vîrsta de 16 ani. În rezultat, factorii de decizie examinează posibilitatea de a respecta voinţa tinerilor şi de a racorda baza normativă naţională la prerogativele şi tendinţele europene în domeniu.

Activismul civic este calificat de către tineri ca fiind important şi necesar pentru soluţionarea celor mai stringente probleme ale societăţii. Astfel, participarea tinerilor la viaţa civică se manifestă prin: acţiuni de voluntariat (61,1%), organizarea acţiunilor culturale la nivel de comunitate (53%), colectarea de fonduri şi scriere de proiecte (41,3%) şi acţiuni de salubrizare a comunităţii (37%). Aceste acţiuni au loc în mare parte prin asocierea tinerilor în diverse structuri locale, iar lipsa acestora în unele localităţi ale ţării împiedică asigurarea acestui drept, în special celor cu oportunităţi reduse.

Informarea tinerilor are un rol fundamental în procesul de participarea acestora nu doar în calitate de consumatori de informaţii, ci şi de producători ai informaţiei de calitate. Cele mai importante surse de informare pentru tineri sînt televiziunea (79,8%), internetul (78,6%) şi ziarele (26,5%). Însă cea mai mare încredere în sursele de informare tinerii o au în internet (36,4%), televiziune (24,7%) şi familie (15,1%). Astfel, ziarele, radioul, consiliile locale ale tinerilor, bibliotecile şi prietenii ramîn pe ultimul loc. Odată cu accesul sporit al tinerilor la internet, apare necesitatea diminuării riscurilor specifice mediului on-line, inclusiv în rîndul adolescenţilor. Prin urmare, se impune atît dezvoltarea unui mecanism instituţional ce ar asigura protecţia şi securitatea în internet a tinerilor şi adolescenţilor, cît şi diversificarea surselor de informare în rîndul tinerilor, împreună cu resursele electronice deja existente.

O formă de participare activă a tinerilor o reprezintă mobilitatea acestora, prin implicarea în variate schimburi de experienţe şi programe naţionale şi internaţionale. Guvernul recunoaşte această formă de participare prin aderarea sa la instrumentele regionale şi internaţionale de stimulare şi facilitare a mobilităţii tinerilor. Un exemplu în acest sens îl reprezintă aderarea Republicii Moldova, în februarie 2012, la Acordul Parţial privind Cardul de Tineret în scopul promovării şi facilitării mobilităţii tinerilor în Europa, adoptat prin Rezoluţia ResAP (2003) din 15 ianuarie 2003, a Comitetului de Miniştri al Consiliului Europei. O serie de programe regionale şi internaţionale pentru tineri sînt promovate, dar nu în mod suficient şi accesibil pentru toate categoriile de tineri, inclusiv pentru cei cu oportunităţi reduse. La nivel naţional, mobilitatea tinerilor este mai mult spontană şi realizată la iniţiativa instituţiilor şcolare. Acest fapt denotă lipsa unui sistem instituţional ce ar recunoaşte şi ar stimula mobilitatea naţională şi internaţionalăca o formă importantă de participare a tinerilor şi de formare a competenţelor inovative şi competitive pentru piaţa muncii. Pentru tinerii plecaţi peste hotare la studii sau la muncă este necesară stabilirea şi fortificarea unui mecanism de colaborare şi implicare a Biroului pentru relaţii cu diaspora în scopul transferului de informaţii referitor la toate oportunităţile de mobilitate existente în ţara de origine.

În prezent se simte o lipsă evidentă de date calitative şi cantitative actualizate privind participarea tinerilor la procesul de luare a deciziilor, activismul civic şi mobilitatea tinerilor. Puţinele studii existente în acest domeniu nu vizează aproape deloc grupurile de tineri cu oportunităţi reduse, fapt ce demonstrează că gradul de implicare a acestor categorii de tineri este limitat. Se solicită din partea instituţiilor responsabile şi a mediului academic naţional să pună accent pe realizarea de studii calitative şi cantitative actualizate în domeniu, însoţite obligatoriu de o analiză a gradului de implicare a tinerilor din grupurile cu oportunităţi reduse. Măsurile practice de stimulare a participării tinerilor pot fi adoptate doar în baza unei documentări complete a situaţiei actuale a acestora.

Prima prioritate strategică conturează acţiuni concrete ca răspuns la problematicile identificate pe segmentul participării şi implicării active a tinerilor, inclusiv a celor din grupurile cu oportunităţi reduse.

Astfel, au fost identificate 5 subpriorităţi bine definite pentru o ulterioară implementare: promovarea participării tinerilor la procesul de luare a deciziilor, promovarea activismului civic, consolidarea structurilor locale de tineret, consolidarea şi promovarea mobilităţii tinerilor şi sporirea gradului de informare a acestora.

|  |
| --- |
| **Obiectivul general 1.** Creșterea nivelului de implicare a tinerilor în procesul de consolidare a democrațieiparticipative |

|  |
| --- |
| **Subprioritatea 1.1.** Cadrul legal de participare a tinerilor la procesul de luare a deciziilor |

**Obiectivul specific 1.1.** Perfecționarea, pînă la finele anului 2017, acadrului legal prin aprobarea a minimum 6 acte normative ce ar asigura participarea tinerilor, inclusiv a celor cu oportunități reduse, în toate procesele decizionale.

**Rezultatele aşteptate**

* + 1. Cadru legislativ şi normativ cu prevederi ce permit şi stimulează participarea activă și în mod egal a tuturor tinerilor în procesul decizional creat.
		2. Tineri implicaţi, pînă la sfîrşitul anului 2018, de către toate autorităţile administraţiei publice locale de nivelul al doilea în procesul decizional, avînd la bază structuri consultative de tineret.
		3. Tineri implicaţi în procesul de luare a deciziilor la nivel local de către cel puţin 30% din autorităţile administraţiei publice locale de nivelul întîi.
		4. Consultări sistematice privind politicile publice ce-i vizează oferite tinerilorde către autorităţile administraţiei publice.

|  |
| --- |
| **Subprioritatea 1.2.** Activismul civic al tinerilor |

**Obiectivul specific 1.2.** Sporirea,pînă la finele anului 2020, cu cel puțin 60% a nivelului de activism civic al tinerilor din Republica Moldova, inclusiv în rîndul tinerilor cu oportunități reduse

**Rezultatele aşteptate**

* + 1. Cel puţin 30% din tineri asociați și activ implicați în structuri formale și neformale.
		2. Cel puţin 60% din tineri din populaţia activă conştienţi de importanţa participării la vot şi implicaţi direct în acest proces.
		3. Activitate de voluntariat consolidată printr-o infrastructură dezvoltată, accesibilă tuturor tinerilor şi funcţională, recunoscută la nivel formal şi practic.
		4. Gradul de participare a tinerilor, a organizațiilor de tineret, a grupurilor de inițiativă și a lucrătorilor de tineret la realizarea politicilor de tineret crescut.

|  |
| --- |
| **Subprioritatea 1.3.** Consiliile locale ale tinerilor  |

**Obiectivul specific 1.3.**Consolidarea, pînă în anul2020, a consiliilor locale ale tinerilor prin sporirea cu 30% a numărului de tineri implicați şi cu cel puțin 80% a reprezentării teritoriale.

**Rezultatele aşteptate**

* + 1. Consilii locale ale tinerilorce activează în baza unui mecanism de reglementare și bună guvernare, avînd la bază un parteneriat consolidat cu autorităţile administraţiei publice locale.
		2. Pînă la finele anului 2016, rețele raionale ale consiliilor locale ale tinerilor în toate regiunile ţării funcţionale.
		3. Pînă la finele anului 2018, consilii locale ale tinerilor reprezentate de o rețea națională consolidată.
		4. Consilii locale ale tinerilorce dispun de instrumente de asigurare a durabilității financiare, inclusiv din partea statului.
		5. Cel puţin 40% din tinerii cu vîrsta între 13 şi 18 ani, inclusiv cei cu oportunități reduse, implicați în activitatea consiliilor locale ale tinerilor.

|  |
| --- |
| **Subprioritatea 1.4.** Mobilitatea tinerilor |

**Obiectivul specific 1.4.**Creșterea, pînă în anul 2020, anivelului de mobilitate a tinerilor, inclusiv a celor cu oportunităţi reduse, la nivel național cu cel puţin 20% și la nivel internațional cu cel puţin 15%.

**Rezultatele aşteptate**

* + 1. Cel puţin 35% din tineri, inclusiv din cei cu oportunităţi reduse, sînt beneficiariai programelor de mobilitate la nivel naţional şi internaţional.
		2. Cel puţin 20% din beneficiarii programelor de mobilitate au abilități și cunoștințe competitive pe piața muncii.
		3. Cel puţin 35% din tinerii plecaţi peste hotare la studii sau la muncă sînt informaţi despre programele de mobilitate existente la nivel naţional şi internaţional şi cel puţin 20% devin beneficiari ai acestor programe.

|  |
| --- |
| **Subprioritatea 1.5.** Informarea tinerilor |

**Obiectivul specific 1.5.** Diversificarea metodelor și sporirea cu 80%, pînă la finele anului 2020, a accesului la informație a tinerilor, cu asigurarea securității în mediul on-line a acestora.

**Rezultatele aşteptate**

* + 1. Pînă la finele anului 2020, accesul la informație corectă și sigură asigurat pentru cel puţin 80% din tineri.
		2. Pînă la finele finele 2018, cel puţin 50% din tineri sînt conștienți de riscurile mediului on-line.
		3. Pînă la finele 2017, cadru legal pentru asigurarea protecției și securităţiiîn internet a tinerilor și adolescenților funcţional.

|  |
| --- |
| **Subprioritatea 1.6.** Cooperarea internațională |

**Obiectivul specific 1.6.**Consolidarea parteneriatelor cu structurile de tineret ale organizatiilor internaționale

**Rezultatele aşteptate**

* + 1. Prezenţă a organizațiilor de tineret din Republica Moldova în structurile europene de tineret încurajată și sporită.
		2. Colaborare extinsă și numărul de evenimente desfășurate anual în comun cu organizațiile internaționale și structurile de tineret majorat.

**PRIORITATEA II. Serviciile pentru tineri**

Serviciile pentru tineri, eficient planificate și racordate la necesitățile lor, sînt importante pentru mai multe țări din lume la promovarea politicilor de tineret, pentru integrarea cît mai reușită a tinerilor în societate în perioada de tranziție „tînăr-adult”. Mobilitatea prestatorilor de servicii pentru tineri este și va rămîne cea mai esenţială plusvaloare în politica de tineret a unui stat. Acest factor permite urmărirea și punerea în valoare a intereselor și necesităților tinerilor, care sînt în schimbare continuă, ca urmare a unei evoluții accelerate la nivel global, a progresului tehnico-științific, a reformelor în administrare etc.

Prestatorii de servicii pentru tineri joacă un rol foarte important și în domeniul educației. Un sistem educațional formal nu este capabil să cuprindă toate necesitățile tinerilor legate de planificarea carierei, abilitarea cu capacități pentru o integrare mai competitivă pe piața muncii, aplicarea noilor tehnologii de informare şi comunicaţii, inclusiv oferirea unor oportunități pentru petrecerea timpului liber și agrement, lipsite de violență și diminuînd consumul tradiţional de alcool, tutun și droguri. În domeniul educației, deși la un nivel nonformal, serviciile pentru sectorul de tineret contribuie la promovarea unui mod de viață sănătos, ajutînd în acest fel școala și familia şi contribuind, totodată, la formarea unor tineri mai responsabili pentru sănătatea și cariera lor.

Prestatorii de servicii pentru tineri reprezintă, în mod direct, barometrul necesităților tinerilor. Aceasta se datorează faptului că tinerii, atunci cînd solicită și beneficiază de suport din partea prestatorilor de servicii, nu sînt forțați sau obligați de nimeni să facă acest lucru. Prestatorii de servicii pentru tineri trebuie să cunoască necesitățile și interesele actuale ale tinerilor și să le ofere servicii care să fie căutate și solicitate de ei. Dezvoltarea și consolidarea sectorului serviciilor pentru tineri sînt direct proporționale cu responsabilitatea prin politica națională de tineret.

Un alt rol important în politica de tineret a serviciilor pentru sectorul tineret îl deține suportul pentru tinerii din localitățile dezavantajate economic și tinerii cu oportunități reduse. Prestatorii de servicii pentru tineri reprezintă cei mai indicaţi actori la nivel de comunitate, prin intermediul cărora autoritățileadministraţiei publice pot realiza eficient politicile de tineret, cuprinzînd toate categoriile de tineri. Serviciile outreach (activităţi realizate în afara instituției) reprezintă o nouă abordare în activitatea prestatorilor de servicii, care oferă tinerilor suportul necesar în afara instituțiilor. Acest tip de serviciu răspunde noilor provocări și dificultăți ale autorităților de a sprijini tinerii și poate fi dezvoltat și extins prin intermediul prestatorilor de servicii.

Consolidarea serviciilor pentru tineret accentuează instrumentele de participare și implicare a tinerilor, inclusiv promovarea în rîndul tinerilor a activității de voluntariat. Prestatorii de servicii pentru tineri sînt structuri active în aplicarea în practică a conceptului de cetățean activ, tinerii fiind învățați să fie responsabili și să participe în procesele de luarea deciziilor.

|  |
| --- |
| **Obiectivul general 2.** Contribuirea la formarea cunoștințelor, abilităților, deprinderilor, atitudinilor și comportamentelor necesare pentru integrarea cît mai reușită a tinerilor în societate, inclusiv a celor din grupul cu oportunităţi reduse  |

|  |
| --- |
| **Subprioritatea 2.1.** Prestatorii de servicii prietenoase tinerilor |

**Obiectivul specific 2.1.**Asigurarea calității și eficienței serviciilor oferite tinerilor, astfel încît, pînă la finele anului 2020, acestea să fie accesibile pentru cel puțin 90% din tineri.

**Rezultatele aşteptate:**

* + 1. Pînă la finele anului 2015, Ministerul Tineretului și Sportului dispune de un mecanism funcţional de asigurare a calităţii şi eficienţei serviciilor prestate tinerilor, inclusiv de cadrul legal.
		2. Pînă la finele anului 2016, mediu legal şi metodologic de asigurare a calităţii serviciilor prestate tinerilor de către prestatorii de servicii creat
		3. Începînd cu anul 2015, condiţii pentru autodezvoltarea prestatorilor de servicii pentru tineri asigurate.
		4. Începînd cu anul 2015, servicii prietenoase tinerilorconsolidate şi extinse.

|  |
| --- |
| **Subprioritatea 2.2.** Servicii prietenoase tinerilor din afara instituțiilor (outreach) |

**Obiectivul specific 2.2.**Dezvoltarea serviciilor outreach prin elaborarea cadrului metodologic și formarea continuă a prestatorilor, astfel încît, pînă la finele anului 2020, acesteasă constituie cel puțin 45% din oferta totală de servicii.

**Rezultatele aşteptate**

* + 1. Începînd cu anul 2015, oportunităţi de iniţiere şi de prestare tinerilor a serviciilor outreach, inclusiv cadrul legal, create.
		2. Pînă la finele anului 2017, servicii outreach, acreditate conform standardelor minime de calitate, prestate tinerilor de cel puţin 30% din prestatorii de servicii.

|  |
| --- |
| **Subprioritatea 2.3.** Servicii de promovare a modului de viață sănătos |

**Obiectivul specific 2.3.**Intensificarea măsurilor de promovare a modului de viață sănătos în rîndul tinerilor, astfel încît,pînă în anul 2020,cel puțin 80% din numărul total de tineri să beneficieze de aceste măsuri

**Rezultatele aşteptate**

* + 1. Începînd cu anul 2015, măsuri de promovare a modului de viață sănătos în rîndul tinerilorintensificate.
		2. Începînd cu anul 2015, condiţii optime pentru organizaţiile de tineret în ceea ce priveşte monitorizarea politicilor de sănătate create.

**PRIORITATEA III. Oportunităţi economice pentru tineri**

Reducerea vulnerabilităţii tinerilor pe piaţa muncii reprezintă un deziderat la nivel mondial. Potrivit Organizaţiei Internaţionale a Muncii, rata şomajului în rîndul tinerilor la nivel global în 2013 a fost de 13,1%. Situaţia este şi mai complicată pentru categoria de tineri sub 25 de ani, în 2013 erau şomeri un sfert din tinerii cu această vîrstă din Europa. Rata șomajului în rîndul tinerilor din Republica Moldova în 2013 a constituit 8,7%, cei mai dezavantajați pe piața muncii fiind tinerii din categoria de vîrstă 15-24 de ani, rata șomajului în rîndul acestora fiind de 12,1%.

 În Republica Moldova încadrarea tinerilor pe piaţa muncii este profund marcată de opţiunea emigrării peste hotarele ţării (*tabelul 1*). Patru din zece migranți sînt tineri de 16-30 de ani, iar intențiile de emigrare în scop de muncă în viitorul apropiat (următoarele 6 luni), le exprimă, de asemenea, într-o pondere mai mare tinerii.

*Tabel*

 **Migranții și populația totală (15-64 de ani) pe grupuri de vîrstă**

|  |  |  |  |
| --- | --- | --- | --- |
|  | **Migranți actuali** | **Potențiali migranți** | **Populația totală** |
| 15-24 de ani | 19,1% | 30,6% | 23,0% |
| 25-34 de ani | 33,4% | 34,7% | 23,7% |
| 35-44 de ani | 24,4% | 18,0% | 18,1% |
| 45-54 de ani | 18,5% | 13,8% | 19,7% |
| 55-64 de ani | 4,6% | 3,0% | 15,4% |
| Vîrsta medie (ani) | 35 | 32 | 38 |

*Sursa: Biroul Național de Statistică, Ancheta forței de muncă, anul 2012, trimestrul IV*

Migraţia în scop de muncă reduce, pe de o parte, presiunea pe piaţa muncii din Republica Moldova, dar pe termen lung, în special în condiţiile unei populaţii cu tendinţe de îmbătrînire, va avea un impact socioeconomic negativ. Migraţia reprezintă astfel o pierdere importantă de capital uman, dat fiind faptul că marea majoritate a lucrătorilor migranți din Republica Moldova îndeplinesc munci necalificate în țările-gazdă. Deşi o bună parte din tineri aleg să plece la muncă peste hotare, rata şomajului în rîndul tinerilor continuă să fie înaltă comparativ cu alte grupuri de vîrstă, fiind cu 3,6 p.p. mai mare față de rata șomajului la nivel naţional (5,1%).

Patru din zece șomeri sînt tineri, astfel analiza ponderii tinerilor în rîndul tuturor şomerilor confirmă vulnerabilitatea acestora la angajare. Tinerii sînt rezervați privind oportunitățile economice actuale din Republica Moldova. Locurile de muncă existente sînt remunerate modest şi neatractive pentru tineri. Astfel, o bună parte din tineri intenţionează să plece peste hotare la studii şi/sau muncă. Tinerii care îşi doresc să activeze în Republica Moldova se orientează, de obicei, spre centrele raionale sau capitală. În mediul rural populația îmbătrîneşte, iar deficitul de forță de muncă este deja resimțit practic în toate domeniile, inclusiv în educație și sănătate. În vederea stimulării angajării tinerilor în mediul rural, au fost prevăzute anumite facilităţi pentru pedagogii, farmaciştii şi medicii care se angajează în sate: asigurarea locuinţei gratuite, o indemnizaţie unică în mărime de 30 mii de lei şi compensarea lunară a costului energiei electrice, asigurarea gratuită cu carburanţi. A existat iniţiativa materializată prin hotărîre de Guvern privind asigurarea tinerilor specialişti, indiferent de domeniul de activitate, cu locuinţe, care însă a fost suspendată din lipsa unui mecanism clar de implementare şi a dificultăţilor la nivel de autorităţi ale administraţiei publice locale în asigurarea acestor prevederi. Pentru a sigura implementarea facilităților oferite tinerilor la angajare, trebuie elaborat un sistem de implementare și identificate resursele necesare.

Tinerii șomeri sînt defavorizați pe piața muncii în comparație cu alte grupe de vîrstă și prin faptul că au o experiență mai redusă de muncă. Tinerii invocă necesitatea experienței de muncă la angajare ca o condiție obligatorie, iar angajatorii tot mai frecvent își manifestă nemulțumirea față de calitatea pregătirii tinerilor specialiști.

Orientarea profesională, instruirea şi plasarea în cîmpul muncii sînt acțiuni care se realizează prin programele de sprijin pentru tineri, realizate de către donatorii internaționali. Acest tip de intervenţie este oferit și de Agenţia Naţională pentru Ocuparea Forţei de Muncă pentru șomerii înregistrați. Totuşi se atestă un nivel redus de utilizare a acestor servicii de către tineri, fie că tinerii nu sînt informați privind beneficiile pe care ar putea să le ofere, fie că nu au încredere în aceste instituții. Doar unul din zece tineri se adresează la Agenţia Naţionalăpentru Ocuparea Forţei de Muncă pentru suport în angajare, iar o treime din tineri apelează la rude şi cunoștințe, aceasta fiind cea mai practicată metodă de căutare a unui loc de muncă. În același timp, tinerii consideră nepotismul și cumetrismul ca fiind una dintre principalele bariere în angajare.

Patru din zece tineri (39,1%) declară că au lucrat în timp ce îşi făceau studiile. Majoritatea acestora au fost angajați doar în timpul vacanţelor (51,4%) sau în timpul vacanţelor şi în timpul anului şcolar (46,1%). Cei mai mulţi tineri au activat în alte domenii decît cele în care îşi fac studiile. Motivele care i-au determinat să se angajeze sînt diferite și, cu precădere, de ordin financiar: 1 din 4 (23,1%) a lucrat pentru a cîştiga bani proprii, 1 din 5 (18,2%) – pentru a ajuta familia şi numai 1 din 10 (8,9%) – pentru a obţine experienţă de muncă sau pentru a stabili contacte utile pentru angajare în cîmpul muncii pe viitor.

Participarea tinerilor la programe de stagii constituie un factor important de formare pentru cei care nu au experiență de muncă, punîndu-le în valoare abilitățile și sporindu-le cunoștințele asemeniunui loc de muncă. Un program de training sau internship(stagii de practică) poate oferi șanse de angajare în compania în care se desfășoară practica. Internshipul contribuie la formarea personală și profesională, precum şi la obţinerea noilor abilități și experiențe. Stagiile de practică de lungă durată nu sînt foarte răspîndite în rîndul studenților din Republica Moldova. O dovadă în acest sens este și lipsa datelor statistice privind stagiile realizate de tineri. Doar 43% din tineri au desfăşurat măcar o singură dată stagiatura/practica de producţie la un angajator ca parte a procesului de studii, iar în cele mai multe cazuri această practică este formală și nu există indicatori clari de monitorizare a calității, eficienței practicii. Iată de ce este necesară promovarea continuă și insistentă a conceptului de stagiu atît în cadrul instituţiilor de învăţămînt, cît şi în rîndul angajatorilor ca pe o modalitate de pregătire a unui bun specialist şi, respectiv, de recrutare și păstrarea unui lucrător format și înalt calificat. Biroul pentru relaţii cu diaspora a realizat în cadrul proiectului „Consolidarea capacităților de gestionare a migrației în Republica Moldova”, finanțat de UE și implementat de Serviciul Public Suedez de Angajare, site-ul [www.stagii.gov.md](http://www.stagii.gov.md). Programul de stagii oferă posibilitate tinerilor (și celor din diaspora moldovenească) să cunoască cum funcționează instituțiile publice și private din Republica Moldova. De asemenea, programul își propune să stimuleze interesul participanților față de țara de origine și să-i determine să contribuie la dezvoltarea țării. În acest sens, sînt necesare activități de informare și sensibilizare privind oportunitățile de stagii, precum și stabilirea unor mecanisme clare privind desfășurarea stagiilor de lungă durată.

Uniunea Europeană depune eforturi pentru facilitarea angajării tinerilor. În acest context, instituţiile europene au adoptat conceptul de „Garanţie pentru tineret”, iar aceste activități se desfășoară începînd cu ianuarie 2014. Potrivit propunerii Comisiei Europene, „statele-membre ar trebui să se asigure că tinerii beneficiază de o ofertă de muncă de calitate, de un program de formare continuă, de o ofertă de practică sau de un stagiu în termen de patru luni de la ieşirea din sistemul de învăţămînt sau de la pierderea locului de muncă”. Republica Moldova ar trebui să se alinieze acestor eforturi de suport pentru încadrarea tinerilor pe piața muncii. Creşterea gradului de angajare şi diminuarea şomajului este un proces complex şi dinamic, care solicită o cooperare dintre stat şi partenerii interni şi externi privind intervenţiile de stimulare şi facilitare a angajării tinerilor în Republica Moldova.

Inițierea și dezvoltarea afacerilor ar putea reprezenta o soluție pentru tinerii cu idei inovative, dar care, în cele mai multe cazuri, nu dispun de resursele financiare necesare, de cunoștințe şi abilități antreprenoriale. Programul național de abilitare economică a tinerilor oferă suport persoanelor tinere cu vîrsta cuprinsă între 18 şi 30 de ani care doresc să-şi dezvolte abilităţile antreprenoriale, să lanseze sau să extindă o afacere proprie în zonele rurale în domeniul agriculturii sau producerii, creînd astfel noi locuri de muncă. În perioada 2008-2013, în cadrul acestui program au beneficiat de instruire în jur de 3 mii de tineri, au primit consultanță aproximativ 11 mii de tineri și au fost finanțate 1291 de afaceri. Există și alte programe de stimulare a antreprenorialului în cadrul proiectelor realizate cu suportul donatorilor internaționali. Cercetările sociologice arată că aceste programe sînt puțin cunoscute de tineri, iar cei care știu despre existența acestora au un nivel redus de încredere în corectitudinea și eficiența acestora.

Potrivit Anchetei Forței de Muncă realizată de BNS, în martie 2013, tinerii care căutau un loc de muncă activ și doreau să înceapă a munci erau cu precădere de gen masculin (68,7%) și aveau reședința în mediul rural (69,8%).

Cu certitudine, salariile mici reprezintă una dintre principalele bariere la angajarea tinerilor pe piaţa muncii din Republica Moldova, însă sporirea nivelului de informare, a abilităţilor şi competenţelor tinerilor, precum şi a experienţei profesionale a acestora va oferi şanse mai mari de încadrare a acestora pe piaţa muncii în condiţii avantajoase. De aceea, este nevoie de o direcţionare a tinerilor spre valorificarea programelor şi a politicilor existente în domeniul antreprenorial şi alte oportunităţi economice,pentru ca, fiind ghidaţi în funcţie de necesităţi, să-şi poată îmbunătăţi calitatea vieţii prin propriile eforturi.

Necesitatea redresării situaţiei tinerilor pe piaţa muncii se regăseşte şi în alte politici publice, cum ar fi Strategia „Moldova 2020”, Strategia de dezvoltare a sectorului întreprinderilor mici şi mijlocii pentru anii 2012-2020 etc., iar printr-ocolaborare intersectorială şi parteneriate între Guvern, instituţiile de învăţămînt, societatea civilă, angajatori şi tineri potenţialul socioeconomic al ultimilor poate fi valorificat reciproc avantajos pe piaţa muncii.Această abordare denotă că prioritatea a III-a a prezentei Strategii îşi propune să sporească oportunităţile antreprenoriale și de angajare în rîndul tinerilor.

|  |
| --- |
| **Obiectivul general 3.** Dezvoltarea oportunităților antreprenoriale și de angajare în rîndul tinerilor, în special al celor cu oportunități reduse  |

**Subprioritatea 3.1.** Abilitarea economică și antreprenoriatul în rîndul tinerilor

**Obiectivul specific 3.1.**Sporirea, pînă la finele anului 2020,cu cel puţin 30% a numărului tinerilor cu abilitaţi economice, în special al celor din mediul rural şi din grupurile cu oportunităţi reduse

**Rezultatele aşteptate**

* + 1. Pînă în anul 2020, ponderea tinerilor în rîndul antreprenorilor majorată cu 10 p.p.
		2. Cel puțin 300 de afaceri durabile implementate anual prin intermediul programelor de abilitare economică.

|  |
| --- |
| **Subprioritatea 3.2.** Oportunitățile de angajare |

**Obiectivul specific 3.2.**Creșterea, de la 28% în anul 2013 pînă la 35% în anul 2020, aratei de ocupare pe piața muncii a tinerilor cu vîrsta de 15-29 de ani

**Rezultatele aşteptate**

* + 1. Rata șomajului scăzută de la 12,1% în 2013 pînă la 8% în 2020 pentru categoria de vîrstă 15-24 de ani și de la 8,7% în 2013 pînă la 5% în 2020 pentru categoria de vîrstă 15-29 de ani.
		2. Ponderea tinerilor (15-29 de ani) care au părăsit locul de muncă diminuată de la 25% în 2012 pînă la 15% în 2020.

|  |
| --- |
| **Subprioritatea 3.3.** Internshipurile (stagiile) |

**Obiectivul specific 3.3.**Creșterea, pînă la finele anului 2020, cu cel puțin 50% a numărului de beneficiari ai programelor de internship de lungă durată din sistemul învățării pe parcursul întregii vieți, sporind gradul de orientare profesională și de dezvoltarea competențelor acestora în raport cu necesitățile pieții muncii

**Rezultatele aşteptate**

* + 1. Pînă la finele anului 2015, mecanismcalitativ de realizare a internshipurilor de lungă durată (6-9 luni) pentru studenții din sistemul universitar și cel preuniversitar existent.
		2. Numărul tinerilor din sistemul preuniversitar și universitar care au realizat internshipuri naționale sau internaționalecrescut,pînă la finele anului 2020, cu cel puțin 50%, în baza cooperării dintre sistemul educațional, organizațiile de tineret și companii.
		3. Numărul de beneficiari ai programelor de interniship angajați în cîmpul muncii crescut cu cel puțin 50%.

**PRIORITATEA IV. Consolidarea sectorului de tineret**

Este dificilă realizarea unei tipologii stricte a domeniilor de activitate ale organizațiilor neguvernamentale,deoarece, în contextul competitivității, majoritatea organizațiilor tind să se concentreze pe acțiuni complementare. Conform ultimelor studii, organizaţiile neguvernamentale preocupate de sectorul de tineret constituie 7,4%. Totodată, 60% din activitățile organizațiilor neguvernamentale au în calitate de beneficiari direcți tineri sau copii.

Consolidarea sectorului de tineret este un imperativ care trebuie să implice cooperarea organizațiilor neguvernamentale de tineret cu ministerele de resort și instituţiile subordonate acestora, iar acest fapt este definitoriu pentru dezvoltarea și punerea în aplicare a politicilor în domeniul tineretului. Aceasta presupune implementarea recomandărilor experților referitoare la creșterea cooperării și schimbului dintre sectorul public și actorii sectorului asociativ de tineret, crearea unei rețele de colaborare între actorii-cheie ai politicii de tineret, creșterea numărului de specialiști calificați în domeniul de tineret, extinderea cooperării cu instituțiile de cercetare, mediul academic și analiza domeniului de tineret. Lipsa studiilor comprehensive pe sectorul de tineret relevă incertitudinea focusării pe măsuri concrete de soluționare a problemelor și necesităților cu care se confruntă sectorul asociativ de tineret. Totodată, este strict necesară instituirea unui mecanism naţional de colectare a datelor dezagregate pe sectorul de tineret, acesta urmînd să servească drept bază valoroasă în procesul de elaborare şi analiză a politicilor din domeniu şi intersectoriale.

În ceea ce priveşte nivelul de încredere a tinerilor cu vîrstă cuprinsă între 18 şi 29 ani în structurile de tineret se constată că în anul 2010 procentul tinerilor din această categorie de vîrstă care aveau încredere în organizațiile neguvernamentale era de 35,4%, în anul 2011 procentul acestora a scăzut pînă la 33,3%, iar în 2012 acesta constituia doar 27,1%. În 2013 se atesta o sporire a nivelului de încredere (39,4%). Este de remarcat faptul că anume pe această categorie de vîrstă se sprijină încrederea societății civile, deoarece celelalte segmente de populație sînt mai reticente faţă de activitatea asociațiilor obștești. În rezultat, se poate constata că organizațiile neguvernamentale se bucură de o încredere parţială la nivelul altor instituții: doar 1,4% din populația țării, în mare măsură, are încredere în organizațiile neguvernamentale. Acest fapt denotă necesitatea consolidării organizațiilor neguvernamentale, în special a celor preocupate de sectorul de tineret, ceea ce ar contribui la creşterea nivelului de participare a tinerilor, ar stimula activismul civic și i-ar responsabiliza.

O altă soluție poate fi informarea adecvată a populației, în general, și a tinerilor, în special, cu privire la activitățile ONG-urilor prin dezvoltarea unui dialog axat pe formarea unor comportamente și competențe pozitive ale tinerilor, astfel crescînd nivelul de conștientizare a necesității educației nonformale, precum și extinzînd accesul la educație nonformală de calitate.

Educaţia nonformală în Republica Moldova continuă să fie un proces mai mult spontan, sporadic, neorganizat, nefiind adaptat completamente la necesităţile şi interesele tinerilor. În acelaşi timp, educaţia nonformală constituie o dimensiune fundamentală a procesului de instruire continuă (de-a lungul vieţii) şi joacă un rol extrem de important în reducerea inegalităţilor şi excluderii sociale, în promovarea unei participări active la viaţa democratică.

Printre problemele cu care se confruntă tinerii în raport cu sistemul de învățare continuă se numără:

1. reticenţa factorilor de decizie, neîncrederea în potenţialul tinerilor de a se implica în dezvoltarea personală și socială;
2. insuficienţa spaţiilor prietenoase tinerilor şi, respectiv, accesul limitat al celor cu oportunități reduse la educaţia nonformală de calitate;
3. dezvoltarea insuficientă a unor servicii care ar corespunde necesităţilor actuale ale copiilor şi tinerilor (de informare, consiliere, instruire în probleme de dezvoltare, sănătate, protecţie şi participare), inclusiv adolescenţilor supuşi unor riscuri majore şi celor deosebit de vulnerabili;
4. insuficienţa specialiştilor pregătiţi pentru lucrul cu tinerii, precum şi motivarea acestora, nivelul neadecvat de salarizare;
5. lipsa unui sistem unic de coordonare a activităţii instituţiilor, organizaţiilor şi centrelor ce practică educaţia nonformală, precum şi lipsa unui sistem unic de evaluare şi monitorizare a activităţii acestor instituţii.

Aşadar se conturează necesitatea creării mecanismelor de parteneriat cu societatea civilă pentru îmbunătăţirea bazei tehnico-materiale şi didactice, precum şi diversificarea şi majorarea surselor de finanţare.

În cadrul priorităţii a IV-a, care vizează consolidarea sectorului de tineret, au fost identificate patru subpriorităţi care se referă la: sectorul asociativ de tineret, lucrul de tineret, cadrul legislativ în domeniul tineretului şi educaţia nonformală.

|  |
| --- |
| **Obiectivul general 4.** Dezvoltarea infrastructurii sectorului de tineret și a mecanismelor de suport în asigurarea calității lucrului de tineret |

|  |
| --- |
| **Subprioritatea 4.1.** Sectorul asociativ de tineret |

**Obiectivul specific 4.1.** Fortificarea capacităților, rolului și a percepției publice a sectorului asociativ de tineret pentru a răspunde eficient necesităților tinerilor.

**Rezultatele aşteptate**

* + 1. Pînă la finele anului 2020, viabilitate financiară și durabilitatea activităților de tineret asigurată în cel puţin 50% din organizaţiile de tineret.
		2. Pînă în anul 2020, încrederea tinerilor în sectorul asociativ de tineret crescută cu cel puţin 15 %.
		3. Pînă la finele anului 2020, cel puţin 50% din numărul organizațiilor de tineret sînt beneficiari ai programelor de dezvoltare instituțională și răspund calitativ la necesitățile tinerilor.

|  |
| --- |
| **Subprioritatea 4.2.** Lucrătorul de tineret |

**Obiectivul specific 4.2.**Crearea, pînă la sfîrșitul anului 2016, și dezvoltarea, pînă la finele anului 2020, a mecanismului instituțional pentru asigurarea calității și eficienței activității lucrătorului de tineret

**Rezultatele aşteptate**

* + 1. Începînd cu anul 2016, mecanism și structură de certificare a lucrătorului de tineret elaborate și funcționale.
		2. Cel puțin 80% din lucrătorii de tineret sînt formați profesional anual şi dispun de competențe în implementarea politicilor de tineret.

|  |
| --- |
| **Subprioritatea 4.3.** Cadrul legislativ intersectorial în domeniul tineretului |

**Obiectivul specific 4.3.** Fortificarea continuă a cadrului naţional de politici publice, astfel încît acestea să răspundă transversal nevoilor tinerilor.

**Rezultatele aşteptate**

* + 1. Pînă la finele anului 2020, cel puţin 80% din politicile publice sectoriale reflectă necesităţile tinerilor.
		2. Pînă la finele anului 2020, mecanism de monitorizare ce vizează nivelul de implementare a activităților pentru tineri prin intermediul politicilor publice sectorialeviabil creat.
		3. Cooperare interinstituțională eficientă și continuă în domeniul tineretului asigurată.
		4. Pînă la finele anului 2015, mecanismpractic de colectare a datelor statistice dezagregate privind sectorul de tineretinstituit.

|  |
| --- |
| **Subprioritatea 4.4.** Educația nonformală |

**Obiectivul specific 4.4.** Extinderea, pînă în anul 2020, a serviciilor de educație nonformală, astfel încît cel puţin 80% din tineri, inclusiv cu oportunități reduse, să poată participa la acestea.

**Rezultatele aşteptate**

* + 1. Pînă la finele anului 2016, sistem solid de recunoaștere a competențelor obținute în procesul educației nonformale aprobat şi aplicat.
		2. Numărul tinerilor beneficiari ai serviciilor de educație nonformală integrați pe piața muncii anualcrescut cu cel puţin 50%.

 **ESTIMAREA IMPACTULUI ȘI A COSTURILOR**

Strategia va avea un impact major şi de lungă durată asupra tinerilor, deoarece vizează responsabilitatea acestora şi învestirea, în calitate de cetăţeni activi, cu drepturi şi obligaţii depline, apţi de a decide şi de a dirija propria viaţă.

*Impactul social şi asupra sărăciei* se manifestă prin îmbunătăţirea condiţiilor de viaţă a tinerilor, inclusiv ale celor din grupurile cu oportunităţi reduse, prin crearea condiţiilor de participare şi de dezvoltare a aptitudinilor de lideri ale acestora, a abilităților economice, precum şi oferirea unor oportunităţi variate în procesul de educaţie formală şi nonformală. Tuturor categoriilor de tineri din grupurile dezavantajate le sînt oferite şanse egale la: implicarea în procesele decizionale, oferirea de servicii şi bunuri, asistenţă socială şi economică, educaţie şi instruire, angajare în cîmpul muncii. La rîndul lor, tinerii vor contribui la dezvoltarea unei societăţi tolerante şi incluzive, activ implicată în soluţionarea problemelor ce-i vizează şi abilitată economic.

*Impactul economic* vizează dezvoltarea economiei ţării prin implicarea tinerilor abilitaţi economic, tinerilor antreprenori şi a familiilor acestora. Ca urmare a implementării programelor de abilitare economică, tinerii devin mai independenţi financiar şi apţi de a gestiona afaceri proprii de diverse dimensiuni. Abilitarea economică are loc în egală măsură pentru toţi tinerii, inclusiv pentru cei din grupurile cu oportunităţi reduse.

*Impactul administrativ* se manifestă prin consolidarea capacităţilor Ministerului Tineretului și Sportului şi altor ministere relevante în coordonarea şi monitorizarea implementării Planului de acţiuni. Astfel, autorităţile administrației publice centrale şi locale dezvoltă şi consolidează structuri specifice pentru sectorul de tineret şi de colaborare intersectorială în domeniul tineretului.

*Impactul fiscal* se manifestă prin totalitatea cheltuielilor necesare implementării Strategiei şi durabilitatea acestor investiţii. Investiţia în sectorul de tineret din partea statului este o investiţie într-o generație sănătoasă și aptă de muncă.

Strategia este un document sectorial al Strategiei naționale de dezvoltare „Moldova 2020”, avînd astfel acțiuni coordonate de atingere a obiectivelor stabilite în aceste documente strategice. La actualizarea Planului de acțiuni se va ține cont de sincronizarea Strategiei sectoriale cu „Moldova 2020”, precum și cu alte documente strategice relevante sectorului de tineret.

***Finanțarea Strategiei***

Sursele şi volumul de finanţare a acţiunilor prioritare vor fi incluse la fiecare etapă de planificare bugetară în Strategia sectorială de cheltuieli pentru sectorul de tineret, conform volumului finanţării instituţionale şi limitelor de cheltuieli stabilite în Cadrul Bugetar pe Termen Mediu, iar finanţarea anuală a măsurilor va fi planificată în bugetele anuale.

Prezenta Strategie prevede și obiective care nu vor putea fi realizate fără identificarea surselor adiționale de finanțare. O parte din costurile neacoperite urmează a fi identificate din alte surse externe, inclusiv de către comunitatea de donatori.

# IMPLEMENTAREA, MONITORIZAREA

# ŞI EVALUAREA STRATEGIEI

Implementarea Strategiei este asigurată de către Guvern prin intermediul autorității administraţiei publice centrale de resort. Totodată, în procesul de implementare sînt implicate atît instituțiile publice centrale, precum Ministerul Educației, Ministerul Muncii, Protecției Sociale și Familiei, Ministerul Sănătății, Ministerul Finanțelor, Ministerul Economiei, Ministerul Afacerilor Externe și Integrării Europene, cît şi organizaţiile societății civile.

În prima lună de implementare a Strategiei, la iniţiativa Ministerului Tineretului şi Sportului, va fi creat un grup de referinţă cu rol de monitorizare a procesului de implementare a Strategiei, evaluare periodică a implementării, realizare a activităţii de advocacy şi a dialogului cu partenerii responsabili de implementarea celor patru priorităţi, precum şi de impulsionarea procesului de implementare și obţinere a rezultatelor aşteptate. Grupul de referinţăva fi constituit din reprezentanţi ai instituţiilor publice centrale şi societăţii civile care au tangenţă cu cel puţin una dintre priorităţile strategice şi cu sectorul de tineret în general. Grupul de referinţă se va întruni pentru coordonare nu mai rar de o dată la 3 luni, cu prezentarea progresului înregistrat, planificarea ulterioară şi actualizarea Planului de acţiuni. Activitatea Grupului de referinţăva fi coordonată de către Ministerul Tineretului şi Sportului printr-o structură special desemnată pentru implementarea Strategiei. Toate cheltuielile ce țin de activitatea Grupului de referinţă vor fi acoperite de către Ministerul Tineretului şi Sportului.

Ministerul Tineretului şi Sportului este principalul responsabil de asigurarea eficienţei mecanismului de monitorizare şi evaluare a implementării Strategiei. Monitorizarea implementării va fi una continuă, în procesul căreia se va ține cont de indicatorii de realizare stabiliți în Planul de acțiuni privind implementarea Strategiei. În evaluarea progresului de implementare a Strategiei vor fi realizate două evaluări intermediare independente pentru țintele stabilite în 2017 și 2018, în scopul ajustării planurilor la necesitățile tinerilor și la tendințele actuale. Evaluarea intermediară se va axa pe măsurarea rezultatelor și a obiectivelor stabilite, prin prisma Cadrului de Monitorizare și Evaluare. În baza acestor evaluări intermediare urmează a fi definite rezultatele așteptate și obiectivele specifice. Mai mult decît atît, aceste evaluări vor fi folosite la determinarea acțiunilor necesare pentru următorii ani în conformitate cu realităţile existente şi la planificarea bugetară pentru perioada ulterioară.

Primul raport de evaluare va fi elaborat la finele anului 2017, în baza rapoartelor anuale prezentate de instituțiile responsabile de implementare, și va cuprinde gradul de realizare a obiectivelor şi acţiunilor propuse în perioada respectivă, precum şi nivelul atingerii indicatorilor de impact. Astfel, vor fi identificaţi factorii care au influenţat succesul sau insuccesul realizării activităţilor preconizate, informaţia respectivă fiind utilizată în scopul planificării activităţilor pentru perioada ulterioară.

Unele dintre acțiunile prioritare realizate în această perioadă se vor axa pe elaborarea unui mecanism eficient de colectare a datelor, în special dezagregate pe vîrste, reieșind din faptul că nu dispunem de studii, cercetări, baze de date calitative și cantitative curente pe segmentul de tineret. În baza acestui mecanism ne propunem elaborarea unui plan de acțiuni de evaluare și monitorizare a Strategiei care va cuprinde indicatori reali, ținte cuantificabile și va fi principalul instrument de analiză a progreselor înregistrate conformPlanului de acţiuni privind implementarea Strategiei, care măsoară impactul acţiunilor specifice asupra realizării obiectivelor şi direcţiilor strategice, precum şi asupra obţinerii rezultatelor aşteptate.

Rezultatele implementării Strategiei se vorprezenta într-o evaluare finală independentă, care va măsura impactul asupra sectorului de tineret al rezultatelor atinse în cadrul fiecărei priorităţi strategice şi al Strategiei în general. Evaluarea finală va fi realizată prin prisma relevanței, eficienței, eficacității, durabilității, impactului și a abordării bazate pe drepturile omului. În procesul de monitorizare şi evaluare, societatea civilă este invitată să aibă un rol activ, astfel oferind valoare adăugată prin expertiza şi experienţa sa vastă în domeniu.

# RISCURILE ÎN PROCESUL DE IMPLEMENTARE

# A STRATEGIEI

Implementarea eficientă a celor 4 priorităţi strategice şi atingerea rezultatelor aşteptate depind în mare măsură de capacităţile Ministerului Tineretului şi Sportului şi ale tuturor instituţiilor care îşi asumă responsabilitatea pentru realizarea Planului de acţiuni privind implementarea Strategiei. În contextul actual al Republicii Moldova, implementarea Strategiei este expusă unor riscuri ce necesită o abordare complexă şi identificarea unor masuri constructive de contracarare a acestora:

**risc major 1:***sectorul de tineret este insuficient apreciat şi înţeles de către grupurile vizate de Strategie.* În acest sens, Ministerul Tineretului şi Sportului va desfăşura o campanie naţională de comunicare şi informare în rîndul factorilor de decizie, al autorităţilor administraţiei publice centrale şi locale, al publicului pentru a obţine un angajament cît mai larg al societăţii şi al forţelor politiceîn vederea asigurării durabilităţii implementării acesteia;

**risc major 2:***capacităţi reduse în procesul de coordonare şi monitorizare a implementării Planului de acţiuni privind implementarea Strategiei.*Ministerul Tineretului şi Sportului de comun acord cu alte autorităţi publice centrale direct implicate vor mobiliza resursele umane şi tehnice necesare în scopul unei coordonări prompte şi monitorizări efective a implementării Planului de acţiuni. Totodată, Ministerul Tineretului şi Sportului va crea un grup de referinţă din reprezentanţi ai instituţiilor publice centrale şi societăţii civile care au tangenţă cu cel puţin una dintre priorităţile strategice şi cu sectorul de tineret în general. Grupul de referinţă va elabora un model de plan de acțiuni de monitorizare și evaluare care va cuprinde indicatori reali, ținte cuantificabile concrete și va fi principalul instrument de analiză a progreselor înregistrate în baza Planului de acţiuni, care măsoară impactul acţiunilor specifice asupra realizării obiectivelor şi direcţiilor strategice, precum şi asupra obţinerii rezultatelor aşteptate;

**risc major 3:***capacități slabe de implementare la nivel de autorități ale administraţiei publice centrale şi locale.* Implementarea cu succes a Strategiei poate fi atinsă doar dacă viziunea și obiectivele ei vor fi asumate atît la nivel guvernamental, cît și la nivel social. Ministerul Tineretului şi Sportului va investi în dezvoltarea şi consolidarea capacităţilor tuturor instituţiilor implicate în implementarea Strategiei;

**risc major 4:***insuficiența resurselor financiare pentru acoperirea cheltuielilor necesare implementării Planului de acţiuni.* Acest risc va fi abordat printr-o bună planificare a resurselor financiare în Cadrul Bugetar pe Termen Mediu, implementarea măsurilor de îmbunătăţire a eficienţei cheltuielilor publice în sectorul de tineret, atragerea surselor suplimentare interne şi externe. Prevenirea acestui risc se poate face prin identificarea surselor externe (donatori, proiecte de asistenţă), precum şi prin sporirea eficienţei cheltuielilor din sistem.

Pe lîngă aceste riscuri majore, există posibilitatea apariţiei altor provocări ce pot submina buna implementare a Strategiei. Contracararea eventualelor riscuri ţine de cooperarea dintre Ministerul Tineretului şi Sportului şi ministerele de resort implicate în implementare, dintre acestea şi autorităţile administraţiei publice locale, societatea civilă şi comunitatea donatorilor. La rîndul său, Ministerul Tineretului și Sportului va întreprinde toate măsurile necesare pentru a reduce riscurile pe care le poate influența, dar și pentru a evita apariția riscurilor imprevizibile, precum și va dezvolta propriul program de consolidare a capacităţilor sale şi a instituţiilor subordonate, putînd astfel să elimine alte posibile riscuri şi devenind totodată forţa motrice în procesul de implementare a Strategiei.